Falam : CNDF, PDF le CDF ṭangrual in SAC ralhraang an do nakah Ralhraang lam mithi an tam | Falam Online Media\nAugust 18, 2021 Ni Hnem Sung\t0 Comments\nChin National Organization cun a ralkap CNDF le mipihumtu ralkapbu dangdang thawn Falam peng sung le Lairawn lam ih ralhraang an do nak thu pawl cu August 18 ah tlangthannak an nei.\nJuly 1 ah Falam peng sung ih PDF (Kalay) thawn SAC ralhraang an do nakah ralhraang lam 4 an thi mi thu siseh, July 21 ihsin thok Falam-Hakha lamziinpi ih pengdang CDF thawn SAC ralhraang an do ṭum ah ralhraang 15 hrawng an thi mi thu siseh, Lairawn le Kalay peng thlanglam ih PDF (Kalay) thawn ralhraang an do nak thu pawl cu Chin National Organization in a hnuailam bangtukin thusuahnak an nei a si.\nDoawknak thu pawl\n1. 2021 July ni (1) ah SAC Ralkap pawl in Chin Ramkulh, Falam Peng sungah Hriamhreipi pawl thawn an kapih, CNDF le a ṭuanpi PDF (Kalay) kom-aw in, mah le mah kilhim-awknak ah kan rak kap ih SAC Ralkap lam ihsin mi (4) an thi a si.\n2. July ni (21) ihsin ni (29) tiang ni ?? sung, Falam-Hakha lamzinpi parah SAC Ralkap pawl in Hriamhreipi le hriamhrei dangdang pawl thawn nasa takin an kap ih, CNDF le kan ṭuanpi Pengdang CDF pawl thawn komaw in, mah le mah kilhimawknak ah kan rak kap ih SAC Ralkap lam ihsin mi (15) kiangkap thi in, mi (20) leng hriamhma an ngah.\n3. Kan Lairawn ah, July thla sungih Do-Nwe kahawknak le August thla sungih Kalay peng thlanglam kah-awknak pawl ah kan ṭuanpi PDF (Kalay) le CNDF kom-aw in kan kap tlang a si.\n4. August ni (1) ihsin ni (15) sungah Falam peng sungih Falam-Hakha lamzinpi ah SAC Ralkap pawl in Hriamhreipi le hriamhrei dangdang thawn an kap salih, CNDF le Pengdang CDF pawl komaw in kan rak kapih, SAC Ralkap mi (20) hrawng an thi ding tiah zum a siih, mi (10) luan hriamhma an ngah. Cui’ kahawknak ah Drone pakhat kan kap thla a si.\nHminsin : zuk remcang hman men mi a si.\n← Inn sak saal ṭul ding khawp in SAC ralhraang pawl in Ṭaal khua an Ṭheuhsuah\nKawl ralkap 15 in Meithal le Ralthuam phunphun an tlan pi →


Lebanon Ram Hril Awk Nak - Chinland Today Media\nJune 9, 2009 5:08 am·0 comments\nLebanon rampi hrilawk nakah US ih thlawpmi, Party dangdang kawmaw pawl Anti Syrian Group March 14 an timi pawlcun Muslim Tapung Hezbollal pawlih rorel nakding cu khampit in an cakih. Hi Anti Syrian Group hruaitu Saad Hariri, cun Hrilawk nakih nehnak an cocu Lebanon ram hrangih thli tha hminsin tlak a siih Lebanon ram ram mipi ih ram thanso nak leh Cozah hngetkhoh din an duhnak an ti lang a si tiah mizan sun ah a sim.\nHimi laiah Politician thlirtu pawlcun Saad Hariri hin Cahnak co hman sehla Lebanon ramih Cozah hngetkhoh dingsuak thei dingcun thil harsa zet pah tlangding tampi a neilai ih Cu ruangah Cozah hngetkhoh din suak thei dingcun Opposition pawl thawi an tuan tlang thotho a tul ding a si an ti. Hi an hril awknak ah hin miphun leh miphun karlak ih buainak a suah ding an phang zetih Cu ruangah ralkap leh palik tamzet Duty an ret ih Party hruaitu Upa pawlcun an mipi pawlcu buainak suakter lo hram dingin an ngen rero a si.\nInternational Crisis Group cun tui Lebanon rampi hril awknak ah hin Hezbollah leh a tuanpi Party pawlcu Caklo khal haiseh la, Cozah tuah nak dingah cun hi pawl thawi an tuan tlang thotho a tul dingih, an tuan tlang theilo a si ah cun Lebanon ram hi tuihlan hnakih buainak rapthlak suaksal thei dinhmun ah a ding ringring a si tiah an sim. US President hlun Jimme Carter cun Lebanon ram hril awknak Result cu zo khalin thinlung thianghlim ten pawm tlang thei haisah la a duhthu a simih. Israel leh Palestinian karlak buainak thuhla ah Lebanon hin pawimawh nak a neih ve ruangah Hezbollah Tapung rorel nak hnuai ih Lebanon ram a um dingcu tha a tilo thu a sim.


Kareena Kapoor In Cabu A Tlangzarh Ding Thu A Phuang Ih Christian Pawlkom In Taza An Cuai – Meifar\nKareena Kapoor In Cabu A Tlangzarh Ding Thu A Phuang Ih Christian Pawlkom In Taza An Cuai\nJuly 16, 2021 admin Leitlun 0\nKum 40 mi Kareena Kapoor cu India lemcan thiam hminthang a si ih leitlun huap ih milar pakhat a si. A pasal Saif Ali Khan thawn fate 2 an nei zo, Kareena Kapoor in a naupai lai ih a hmuhtonmi pawl cu a ngankhum ih cabu in a suah tum.\nA cabu cu FPGSI khalin official in an cohlang zo, July 9 ah Kareena Kapoor in cabu a tlangzarh ding thu a phuang. Kareena Kapoor in “Ka naupai sungih ka hmuhtonmi pawl ka ngankhumnak cabu a si ih ka fapa 3-nak vekin ka ruat” a ti.\nAsinan Christian pawlkom ṭhenkhat in a cabu hmin title ruangah taza an cuai, a cabu hmin cu ‘Pregnancy Bible’ ti a si, “Naupai Cabu Thianghlim” “Naupai Cabu” ti khalin a let theih.\nBible timi a san cu cabu thianghlim, cabu tinak lam cu a si nan Christian sakhua hrang bik a si ruangah taza an cuainak san a si. Christian pawlkom cun Maharashtra, Beed khawpi ih palik sakhan ah taza an cuai ih July 14 khalah veihnih complain a tong.\nShivaji Nagar Police station ih palik bawi in “Complain cu kan dawng nan Beed ramsung ih thilthleng a si lo ruangah kan ngankhum thei lo. Mumbai ramsung palik sakhan ah thubuai va thehlut dingin ruahnak kan rak pe” a ti.\nGermany Ram Tilian Ruangah Minung 81 An Thi Ih 1,000 Lenglo An Hlo\nPitar Pakhat Cu A Fanu Le A Pasal (An Makpa) In Lamzin Kap Ah An Hlon


India – Thla 6 sungah Christian si ruangih Thattuar Mipum 6 an um zo | Falam Online Media\nIndia : Anung Pathian biak mi Christian si ruang ih that tuar, tukum sungah mipum 6 an um zo tiah Christian pawlkom Persecution Relief in a phuang.\nThat tuar mipum 6 lak ihsin nunau 2 le kum 10 nauhak pakhat cu pawngsual hnu ah an that mi a si ti`n July 28 ni ih Persecution Relief report ngan mi ah a tel.\nJesus zuk lem tuah tum mi dokalhtu pawl in duhphorhnak an nei\nPro-Hindu a si mi Bharatiya Janata Party (BJP) in kum 2014 ah Delhi le India ramsung state ṭhenkhat ah a lal hnu in, hivekin India ramsung ah Christian hremnak a luar sinsin ih India ramsung State 29 ah State 22 pawl ihsin Christian hremnak report a um thu khal, cuih report sung ah a tel.\nChristian dodaltu tamsawn cu India ram pumpiluk biaknak hmuahhmuah, Hindu biaknak ih thleng duhtu right-wing Hindus pawl an siih Christian pawl ih cangvaihnak le missionary hnaṭuan hnaihnok, tibuai ringringtu an si.\nChristian biaknak pawlkom ih neih mi Inn le Lo an siat suah\nAbikin, India mipum kharhcak biknak Uttar Pradesh ah Christian hremnak a luar cuang ih cuih hmun ah cun Pathian nung biaktui` inn, biak-inn pawl an urkaang sak ṭheu ih khuatlang mipi hman mi tidai, electric tivekkhal hmang siang loin an chat sak ṭheu a si.\nPersecution Relief founder Shibu Thomas cun, “India ramsung Christian hremnak cu a hlan hnak in zaṭek 40% in a karh. Anung mi Pathian biak ruangih thattuar, tukum sung lawng ah mipum 6 an um. A tui` report nak cu kan mah hmuh theih cin lawng a si. khaute ih um Christian hmuhsuamtuar tamsawn cu Pro-Hindu pawl in an in-ti line, meisa hri tivek an chat sak ṭheu ruangah ṭuanvo neitu pawl hnen ah an report ngam lo.” a ti.\nIndia ramsung Christian hremhmang ṭihnungbik khua cu Jharkhand, Odisha le Chhattisgarh pawl an siih, tukum sungih Christian thattuar mipum 6 khal hih hmun pawl ih ummi an si.\nIndia ram cu tuhlan kum 7 hrawng ah Christian hremhmang ram hril mi ram 31 nak a si nan, tuah, ram 10 nak dinhmun ah a ding a si.\n← Hmaikhuh bun lo cawhkuanter ruangah Palik zung Meisa hri an chat sak\nJapan, Fukushima ih Rawldawr pakhat a puak →


Singapore ram ah himi 11 na tuah cun Thawngtlak lole Paisa Cawhkuan na tong ding | Falam Online Media\nSingapore ram ah himi 11 na tuah cun Thawngtlak lole Paisa Cawhkuan na tong ding\nLeitlun ram tinkim hin a danglam cuang mi Daan le Dun kan nei ih Singapore ram khal in a danglam cuang mi Daan tam zet a nei. Leitlun ih ramthiangfai le ṭhangsobik ram lak ih tel ban ve mi ram pakhat a si ih an ram ih Daan danglam ṭhenkhat kan zoh tlang hnik pei.\nDr. sian nak thawn hriselnak hrang ih ei le zuar bak lo cu an kham. Kum 1992, Goh Chok Tong Prime Minister a tling kum ihsin a kham thok. Chewing gum zuartu cu Singapore $100000 lole kum 2 tiang thawngthlak theih a si.\n2.Wi-Fi Fir Hlah\nTulai Wi-Fi hmangtu tamsawn cun password an bun ih, mi Wi-Fi hack sak in na fir pang a si le Singapore Computer Misuse and Cybersecurity Act vekin $10,000 lole Kum 3 thawngtlak theih a si.\n3.Ek-inn tidai tawih hngilh cun….\nLeitlun ram thianghlim lak ih tel ban ve mi ram a si vekin thianfainak uar zettu ram an si ih khuatlang ek-inn na hman tikih tidai na toih lole $150 cawhkuan si mei.\n4.Khuatlang dathleka (elevator) ih zun thawh\nOnline video ah kan hmu ṭheu ding. Elevator sung ih zun thawh hmang huatsuak an tam zet. Ramdang ahcun ngai thiam a theih khal si men thei nan, Singapore ah cun a theih lo hrimhrim. Khuatlang elevator sungah Zun theithiam mi device an bun thluh ih zun na thawh pang cun a awn ciamco dingih cawh kuan ter dingin an lo pan hngalh ding.\n5.Mi hmuh ah Taklawng ih um\nKhawlak sim lo Inn ih na um khalle mi hmuh dingin tawlawng in na um le cawhkuan $2000 lole Thla 3 thlawngtlak. Na umdan ih zir a si ih a pahnih khal in na tuar thei.\n6.Laileng rawl pek\nBread na ei hlei mi Laileng vate na pek pang cun paisa bawm na phorh cia ṭul. Singapore cozah in khawlak tlang mi vate rawl pek an kham ih na pek pang cun $500 an lo cawh ding.\n7.Khawlak ih hnawm hlon\nKan sim cia vekin Singapore ram cu thianhlimnak uar zet mi ram a si. An ram mipi hrimhrim in duhduh ah hnawm an hlon dah lo. Khawlak ih hnawm hlon cu a zah thlak hlei ah na hlon pang cun $1000 an lo cawh ding.\n8.Duhduh ih cilphui a theih lo\nKan nih Kawlram le India ram khuasung hmun ṭhenkhat ahcun kuva tii phui nak sendup in a khat. Singapore ahcun kuva sim lo duhduh ih cilphui a theih lo. Coffee dawr, bazaar, tlawnginn, cinema zung, bus colh nak le khawtlang mipi ih hman mi ziinpi pawl ah cil na phui le $1000 an lo cawh ding.\n9.Khualai ah lek an siang lo\nTraffic zaam theinak mawṭaw ziinpi ih Plastic/cahnah vanzam thlah lole lehpannak dangdang lek an siang lo. Traffic zaam hin mi caan a lak zet ti cu kan thei cio ding. Singapore cu ramṭhangso a si vekin tikcucaan an upat zet ih lehpannak thawn pehpar in Traffic zaam ding khawp ih cangvaihnak na nei pang cun $5000 tiang an lo cawh thei.\n10.Rimawi thawn mi hnaihnok\nMi hnaset ding khawp in khawtlang tlanlennak ih rimawi tum a theih lo. Khawtlang mipi tlanlennak ih rimawi na tum cun $1000 an lo cawh ding.\n11.Duhduh ih lamziin kaan a theih lo\nZiin kaan lilawn lole zibra crossroad zawh lo ih ziin kaan khal Singapore Daan pahbal thotho a si. An lo kaingah pang cun $50 na kuan ding ih voi 2-3 Daan na pahbal bet cun $1000 lole thla 3 thawngtlak cawhkuan na tuar ding.\n← FCF kaihhruainak in Surbung Airport le Vanzam ṭum ding mi hrang Thlacamnak Nei\nKhuai ṭihnung tuk mi US ram ah a thleng, A bu an Ṭhiatbal cih →\nSalman Khan In LOTHLO A Zir? – Video\nNauhak tisa cakhiarnak lungput nei mi hawlsuaktu Artificial Intelligence “Sweetie”


Piangthar thinlung - Hre Mang\nPiangthar, Pathian fate sinak theihtheih nak hi kawhhran pawlkom, zumnak thurin (doctrine), biaknak (sakhua) cangvaihnak ah a um lo, nuntu ziazia-mizia ah a lang. “An rah in nan thei ding” ti asivekin mi pakhat cu a nitin nunah zo ih mizia a langter timi in Pathian fate maw, satan fate ti theihtheih asi. Satan mizia a lang ringring asile Satan palai, satan fate asi thei; cuvek thiamthim in a nitin nunah Khrih ih mizia a lang ringring asile Khrih ih Thlarau in a ukmi, Pathian fate asi thei. Santhar sanah, laimi lakah ruahdan pomdan phunphun, tha cuang le thianghlim cuang vekin sim awknak, midang zuarthlai mawhsiatnak tampi kan thei theu ding. Curualrual in Laimi pawl tla leitlun khawmual tinah kan thleng tikah kan kiangkap cio ah Pathian fate zumnak nung neitu pawl thawn nitin thlarau nun thanglian dingin fimkhur thiam dingin Khrihfa diktak, piangthar Pathian fate taktak ziangtin kan theithei ding ti zoh hnik uhsi.\nWathman Nee cun “Zesu Khrih thupek vekin a nung lo tu pawlin pulpit par ihsin ziangvek thu an sim tla le satan in zianghman ah a siar lo” a ti. Mi hrekkhat in Pathian zangfahnak laksawng rundamnak laksual ruangah milai tuahnak, nunpi mi mizia thu ah thlahdah awk a theih rualrualin khatlamah mi hrekkhat in khrihfa biaknak cu leitlun sakhua dang vekin lole leitlun nitin nuntu khawsak mizia rem awknak (moral discipline) vek fang in rak fehpi a theih lala fawn. Pathian zangfahnak laksawng rundamnak co tu pawl cu Khrih ah piangthar, hrinthar , sersiamthar an si vekin thinlungthar, miziathar khal pek an si cih ti fimkhur ten cinken a tha. Cutin mi zokhal, santhar zirhnak phunphun lakah bum in kan um lo nak dingah Pathian thutak cu kan nitin khualtlawnnak lamhmuhtu meifar vekin Pathian Thlarau kaihhruai nak hnuai ah nunpi cio uhsi. Nitin thlarau nun bawmtu ding ruahsan nak thawn a hnuailam vekin zoh hnik uhsi:\n1) Pathian thianhlimnak le milai bawrhhlawhzia\n2) Thinlung sung hmunluahtu le nuamtimi\n3) Khrih ih mizia: tangdor nak\n4) Khrih ih mizia: Duhdawtnak\n1) Pathian thianhlimnak le milai bawrhhlawhzia:\nPiantharnak cu nun pumhlum thleng awknak asi. Taksa ruangpi le leitlun kan tisa in kan umnak hmun a thleng aw lo. Thlarau lam, thinlung, le nun tumtah thleng awknak asi. Satan fa ihsin Pathian fa, hellram feh ding ihsin vanram sankhuk nunnak sung lut ding, sualfa sualsal ihsin a thianghlim Pathian fa, milai tumtah hrang nunnak ihsin Pathian ih tumtah hrangah nun, milai cawimawinak ihsin Pathian cawimawi nak hrang nun, tisa nuam cennak ihsin Khrih ah Pathian thawn pehzawm awknak cen, tvp, sunglam thlarau nun pumhlawm tleng awknak asi. Sualnak sungah a thi mi, Pathian thawn pehzawm awknak nei nawn lo, hellram lamzin ah a feh rero laimi milai pakhat cu Pathian Thlarau in thutak theihternak le huham cahnak in a nunter, sersiamthar tikah, hmuhnak thar a nei ih cutin a fehnak lamzin cu thihnak lamzin a si ti a theih rualrualin a thlarau mit cun Pathian zangfannak in alak in pekmi nunnak lamzin laksawng sunglawi cu a hmu ih sual-hellram lamzin ihsin dunglet hawi tahratin vanram lamzin ah a feh thawk. Cuticun Pathian Thalrau in milai sunglam thlarau, thinlung sungmuril ah Pathian duhdawtnak in a tuahsak mi kumkhua nunnak lamzin a hmuh ter ih Pathian thianhlim zia le sunlawinak cu thlarau mit in a hmuh tikah lei tisa ih sualnak, thimnak pawl a hmuh tikah milai cun “Aw, ziangtluk mi thianghlim lo, misual saw ka si, ziangtluk zangfahza saw ka si, misual ka si, ka thinlung khawruah, tongkam, tuahnak pawl hi misual ka si. Pathian malsawm dawng tlak lo ka si” tiah a hmu suak aw aw. Cutin vanram lamzin thian hlim zia, le hellram lamzin bawrhhlawh zia le tihnunzia pawl a hmuh fiang tikah dungleh hawi in Khrih Thlarau ih lamhruai nak hnuai ah a nun pumhlum cu hlan aw aw in Pathian fate sinak cu a co ngah ve asi. Cuticun, Pathian in a Fapa thihnak tlak in a huatmi, Pathian thawn a um tlang thei lomi, sual bawrhhlawh nun cu a tlansan ih a thianghlim mi lamzin, Pathian Thalrau lamhruai nak ih nunthianhlimnak thutak lamzin a zawh.\nFimkhur tul mi: Pathian zangfah lainatnak in alak in pekmi rundamnak laksawng co tu pawl cu-\ni) Pathian Thlarau lamhruainak lamzin an zawh; “Mi zokhal Khrih ih Thlarau a nei lo tu pawl cu Khrih ih ta an si lo” ti an nun in a thei.\nii) Tisa mizia sualsal sungah an nung nawn lo; “mi zokhal tisa duhnak in a ukmi pawl cu an thi ding”. ti an nun in a thei.\niii) Pathian duhmi, tumtah, le thupek cu anmai duhnak tumtah hnakin thupi sawn ah an ret. “Nun cu Khrih asi” ti zirh an si ih an nunpi.\niv) An leitlun nitin nun cu anmai lungawinak hawl siloin Pathian lungawinak rian in an nung. “Tisa thinlung cun Pathian Thalrau duh lo zawng a hiar, a duh, ih nuam ati ringring” ti an zir ngah ih Pathian Thlarau zirhnak hnuai ah nitin an nung sawn.\nv) Pathian in A Fapa thihnak tlukin a huat mi sual cu an hua, an tlansan ih nunthianhlimnak sungah an nung. “Mi zokhal, sualnak sungah a nuam aw rero, a nung rero tu cu Pathian fate a silo” ti an thei fiang ih milai thinlung duhnak ih bumnak sungah an nung nawn lo.\n2) Thinlung sung hmunluahtu le nuamtimi:\nTahtthimnak thuanthu tawi: Nikhat cu siangpahrang innsang hnatuantu pawlin siangpahrang fapa nupi ding an hawl lai ah lai khawte pakhat ah farahfa, fala note pakhat kha, an khawsung mi pawl theih loin, siangpahrang fapa nupi dingah sui zunghruk an pek ih an ham ta. Cui ni ihsin cui fala nute thinlung sung ahcun a pasal ding siangpahrang fapa lawnglawng a ruatih an khawsung tlangval pawlin a thinlung sungah hmun an nei nawn lo. A pasal ding, amah hamtu ih thu hla an sim mi cu ngai nuam a ti tuk ih a ngai khawp thei lo. A pasal ding Siangpahrang fapa ratnak ding ni thla cu a hngak ringring ih an khawhnar cuan in nitin a thinlung mit a meng ringring.\nLeitlun thim lakah a um lai hrih mi Pathian fa, Khrih ih mo ham cia mi pawl cu Khrih a ratsal nak ding, lei le van sankhuk Siangpahrang Fapa ratsalnak ding, a ra lai ding mi mopuai sunglawi, amah thawn tawn awk nak ding tikcu can cu hngak in nitin lungawinak thuruk in an thinlung a luahkhat sawn asi. Khrih ih ham cia mi mo, Pathian fate pawl thinlung sungah hmunkau bik, sunglawi bik hmun luah tu cu Amah Zesu Khrih lawng asi. Leitlun thilri, dinhmun, sinak, hmuhtawn mi pawlin Khrih ih hamcia mi mo, Pathian fate pawl lungawinak a hnaihnok thei nawn lo. Cuticun Pathian fate pawl cun Pathian thutak ngai cu nuam an ti tuk, Pathian fate pawl thawn nitin nuntlang, lentlang, harsa tuar tlang cu nuam an ti tuk.\nMi pakhat cu zovek ziangvek milai asi ti na thei duh asile “ziang nuam ati” timi in a lo sim fiang thei.\nAsinan naute pakhat cu siatha theihnak a pitlin hrih lo ruangah “ek puah” tla nuam ati zet lai tla asi thei. Cuole meisa tla a tham hmuamhmo men thei. Cuvek in thalrau lam nauhak te pawlin anmai siatnak, ten umzet sualnak sungah tla an ceng rero lai tla asi thei. Sihman sehla, mi pakhat cun a sual ti thei na cingin amai duhhrilnak liolio in nuam tizet in sual a tuah sunzawm rero lai asi ahcun Bible in a simmi Pathian fate sinak a nei hrih lo tinak asi. Pathian fate a rak si taktak asile Bible in a sim bet mi cu “Pa in a fatak cu nun a sim asi” ti asi. A rei hlan ah nunsim a tawng ding.\nPathian biak, Pathian fate pawl thawn um tlang, Pathian thangthat, Pathian duh mi tuah, nuam na ti maw? Ziangha nuam na ti? Nuam na timi kha cek aw fel aw la na sunglam nun ziangin a lo uk ti na thei aw mei ding. Ziang na sim timi siloin na nun kha ziangin a lo uk, ziang nuam na ti timi sawn kha na sinak taktak, khuilam zin-hellram lamzin maw vanram lamzin na zawh ti, langtertu asi.\nPathian zangfahnak in milai sunglam nun, thlarau a luahkhat tikah, milai thlarau mitcaw cu tivang asi tikah, Pathian thianhlimnak cu hmuhter asi tikah, milai mizia sual ih bawrhhlawh zia cu theihter asi tikah, satan le a hnatuan mizia sual pawl bawrhhlawhzia hmuhter a si tikah, milai thlarau cun Pathian thawn an hlat awkzia a thei, a hmufiang ih Pathian zangfahnak a hal sinsin. Zuknung in sihti a hal vekin milai thlarau cun Pathian a hal sinsin, Pathian a khawp thei lo, Pathian thu ngai, A thusim, Pathian fale pawl thawn pawlkom awknak hi a khawp thei lo asi. Milai sunglam tisa mizia in a hal ringring laimi, leitlun tisa nuamcennak, porh awknak kha satan hmanrua Pathian dodalnak hrangah hmanrua ansi ti theifiang tu pawl cun an tisa hiarhal mi cu a di an riamter nawn lo.\nZiang nuam na ti? Na sunglam in Pathian a hal ringring maw? Na tisa mizia in a hiarhal ringring mi, tisa thinlung duhzawng huatzawng kha Pathian dodaltu, satan hmanrua asi ti na thei fiang zo maw?\nPathian fate na si ahcun na thinlung sungah hmun kaubik khua a luah tu cu sankhuk Pathian innpi sungah na umnak ding hmun, lei le van sersiamtu Siangpahrang Fapa ih mopuai ni sunglawi ah mopuan thawn na thuam awk ding ni sunglawi in na lungsung a lo luahkhat ringring dingih leitlun harsatnak, na tisa duhnak famkim lo tikah na lung a awi sawn ding. Aw, mangbangza Pathian duhdawtnak in himi casiar tu pawl thinlung sung luahkhat hram sehla ka va ti em!\n3) Khrih ih mizia: thulun tangdor nak:\nMi pakhat cu a kaa in ziang a sim, ziangvek biaknak, kawhhran pawlkom, ziangvek hna a tuan ih ziangtin amah le amah a sim aw aw timi hnakin a nitin nuntu mizia le tuahnak in zo ih palai asi, khui lamzin ah a feh ti a simfiang. Satan palai pawl cu hellram lamzin an zawh. Khrih palai pawl cu vanram lamzin an zawh. Vanram lamzin zawh tu pawl cu Khrih ih palai an si; Khrih ih nuntu ziana an nunah a lang. hellram lamzin zawhtu pawl cu satan fate an si ih an nitin nunah satan mizia a lang. Cun “an rah in nan thei ding” ti asivekin mi pakhat cu a nunin a rahsuah mi in zo ih palai asi ti theihtheih asi fawn. A kung cu a tha zetnan a rah a sia, ti a um thei lo. Vanram lamzin cu tangdor nak asi ih hellram lamzin cu mah le mah porh awknak lamzin asi. Khrih ih tangdornak lamzun cu thihtiang tangdor asi, minung lam ruahnak ahcun atthlak tangdornak asi. Ziangruangah Zesu Khrih cu Bible in “thihtiang tangdor” ati. Pathian thu pahbal, tangdor loin leitlun ah nun hnakin vanram ah cawlh hahdam a tha sawn.\n4. Khrih ih mizia: Duhdawtnak\nPathian hmu tu, tawngtu, Pathian Thlarau in a luahkhat mi, cencilh mi pawl sunglam nunah Pathian mizia, duhdawtnak mizia in a ciahneh tikah Pa Pathian ih mangbangza attthlak duhdawtnak, Pa Pathian in Amai Fapa thihnak khawp hialin milai a duhdawtnak nak hi an hmuh fiang tikah an lei nun hi duhdawtnak in a luahkhat sawn. An sunglam nun hi Pai duhdawtnak in a luahkhat tikah an nitin nun ihsin pa’I duhdawtnak cu an sung ihsin a luangsuak sawn asi. Cui Pathian duhdawtnak mizia an sungah a luangsuak tikah milai tisa mizia ihsin a suak mi milai duhdawtnak thawn a lingletzia a tak in a lang.\nPathian in A Fapa sungin milai rundamnak A tumtah mi cu a tuah suak zo, cui rundamnak hnatuan cu theh asi hrih lo, Khrih zumtu pawl nunnak hmangin Pathian in a tuan sunzawm rero lai. Pathian in sankhuk lalram sungah Khrih thawn lal tlang dingin khrih zumtu pawl tuanvo in pek. Cutin Khrih zumtu pawl nunnak sung ihsin Pathian mizia langin, Pathian tumtah mi tuansuak sidingin Pathian in milai a hawl. Cutin Khrih zumtu pawl cu Khrih ih Thlarau in Khrih ih mizia in nung dingin a kaihhruai, a uk, a thunun, a cencilh ih Krih ih nunphung (Christ’s life principles) in leitlun ah leitlung eng, nunnak lamzin cu hmuhter asi.\n“I duhdawt ahcun ka thupek mi nan tlun ding” ati vekin Pathian a duhdawt tu, Pathian Fapa a duhdaw tu pawlin anmah rundamtu an duhdawtnak cu mipi hmaiah ziang an tuah, biak inn ah ziang an tuah, thawhhlawm ziangzat an thawh timi ah a lang lo, an nitin nunah Khrih thupek an thlunnak, an nun kaihruai tu ah an hngat awknak in siseh Khrih in a duhdawtih A thisen in a lei mi Khrihfa pawl duhdawtnak in an riannak ah a lang sawn asi.\n“Khat le khat duhdawt aw uh” tiah thupek cu Khrih Thlarau in a tleicia mi pawl thinlung sungah a nunter ih a tak in nunpi thei dingin an thinlung a kaihhruai theu. Mi zokhalin”Khrih ka duhdawt” ti nacing in Zesu khrih in a thisen in a leimi thangsiat, relsiat, zuar thlai rero tu cu an biak mi le “ka duhdawt” an timi cu zo asi ti an thei lo ih an sungah Khrih ih Thlarau a um lo ti fiang aw sawn ding an si.\nHellram tla ding, satan kutsung ihta Pathian in a rundam ih a sualnak a ngaidam zomi, Pa Pathian ih zangfah lainatnak ih ngaidam nak a co ngah zo tu pawl cu “Pa in a lo ngaidam zo vekin khat le khat ngaidam aw uh” timi thupek cu an lungsungah a nung ih an nitin nunah an nunpi sawn asi.\nLeitlun biaknak le pawlkom hmuahhmuah in anmai pawlkom sungtel le anmah dinpi tu, tantu cu an duhdawt theh. Sikhal sehla, Khrih ih Thlarau in a cencilh mi, a ukmi, a thunun mi pawl nun ahcun Khrih ih duhdawtnak an sung ihsin a luangsuak ih anmah parah siatnak tuahtu pawl, khal an duhdawt, an hrangah thiltha tuah thei ding dinhmun ah an din tik can poh ah a remcannak poh ah thiltha an tuah sak. “Na raal duhdaw aw” timi thu pek cu an nunpi. Zesu in “Nan hnenah reipi thu ka sim thei nawn lo; ziangah tile hi leilung uktu pa a ra zo a si. Ka parah thuneihnak zianghman a nei lo, 31sikhalsehla ka Pa ka duhdawt kha leilung mi in an theih a ṭul; cutiih an theih theinak dingah Amah in thu i pekmi hmuahhmuah ka tuah ṭheh a si.” (John 14:30-31) ati vekin Khrih duhdawttu pawl cun anmai nunnak cem tiang khal, an lungawi nak siatsuah ding tiang khalin Khrih an duhdawtnak ruangah Khrih ih thupek mi cu an nunpi sawn asi.\n5) Pathian cawimawinak: Khrih ah mangbangza lungawinak\nPathian in A Fapa thisen in a lei mi, Khrih ah zumtu pawl nunah a duh mi, a tlencia mi milai pawl thawn pehtlaih nak ah a lungawi mi cu zumtu pawlin leitlun thlawsuah ah si loin Amah ah kan lungawinak asi. Mi pakhat cu Pathian ah lungawinak famkim a neih lai hlanlo, Pathian ka thangthat, Pathian ka rian, Pathian ka duhdawt, a timi pawl hi ziang asi ti a fiang aw lo tinak asi. Milai thinlung cu duhdawtmi thawn um tlang tikah, duhdawtmi thu theih tikah, duhdawtmi ih duhdawtnak co tikah, a lung a awi ih a di a riam. Cuvekin Pathian thinlung khal, a duhdawtih A Fapa thisen in a leimi, milai pawlin Amahah an lung a awi ih an di a riam tikah tikah a lung a awi ve asi. Curuangah, sual sungah a thlu se zo mi milai thlarau, le thinlung cun leitlun thil hiarhal in a duh ringring, nuam ti ringring hmansehla, Khrih neih hnu ahcun, Zesu Khrih ah Pathian thawn pehzawm awknak thar neih hnu ahcun Pathian hnakih hal mi kan nei nawn lo, diriamnak dang kan nei nawn lo, thildang ziangkim cu hmanrua men an si. Cutin zumtu Pathian fate thinlung cu leitlun um lai ihsin Pathian a ngai ih Pathian Thlarau ih pawlkom nak cu a cen ringring asi. Leitlun in a siatsuah thei lomi lungawi nun diriamnak cu Khrih ah Pathian thawn pehzawm awknak ah asi. Cui lungawinak tep zo tu hrang ahcun leitlun tisa in tuarnak, harsatnak tawn tikah Pathian thawn in nai aw ter sinsin tu, Pathian thawtzia thuk sinsin in thei ter tu, an si sawn. Leitlun mi in in hua, in thangsiat tikah Pa Pathian ih duhdawtnak thuk sinsin in theihter tu an si. Curuangah, Khrih ah Pathian thawn pehzawm awknak nei zo tu, Khrih Thlarau in a ciahneh mi, a ukmi, a thunun mi, a cencilh mi nunah leitlun ah lungawi lonak ding san, thu zianghman a um lo. Ziangkim cu Khrih hmuihmel kan bang sinsin thei nak dingah le sankhuk innpi thawn nai aw sinsin dingin timtuah nak hmanrua tha lawnglawng an si ti nitun nunah a tak in kan hmuh suak tikah Khrih ah Pathian thawn kan pehzawm nak cu a sun a zan in kan cen ih leitlun vanram, Pathian thangthatnak cu ziangvek dinhmun, ziangtikcu, zovek milai thawn um tik khalah Pathian ah lungawinak, kan cen thawk zo asi.\nNa lungawinak ziangha asi? Ziang nuam na ti? Leitlun thille ri, milai, sinak, lennak, pawlkom, pehtlaihnak, harsatnak, thangsiat relsiat nak pawlin na lungawinak a lo siatsuah thei maw, na thinlung hmun a lo luahkhat maw, na lungawinak a lo siatsuah asi ahcun, leitlun thu pakhatkhat ruangah na lung a awi lo asi ahcun, Khrih ah Pathian thawn nan pehzawm awknak ah na lungawi nak a lo siatsuah thei lai asi ahcun, na thinlung sungah Khrih Thlarau a lal hrih lo tinak asi thei.\nPhunzainak in a khat mi milai pakhatkhat na hmu asile, lole nangmah na si pang asile, Khrih ah Pathian thawn pehzawm awknak thar nei in na lungawi nak cu Khrih ah asi lai hlan lo, na lungawinak lo siatsuahtu ding, lungawi lonak ding le phunzai nak ding, puhmawh ding, dinhmun lole midang pakhatkhat puhmawh ding na lei damsung na hmu ringring ding. Pathian fa, Krih ah rundamnak ka co zo na ti ih na lung a awi lo asi ahcun nangmai mawh liolio asi. Leitlun pumpuluk ah nangmah lungawi ter dingin tuanvo nei tu cu NANGMAH LAWNG na si. Ziangah tile na leitlun damsung lawng hman si loin sankhuk in na lungawipi tlak laksawng sunglawi Pathian in Khrih ah a lo pek zo asi. Cuhnak ih sunglawi laksawng sersiam mi milai hrangah a um lo. Thildang dawi in na tlan rero, na thinlung a vaktawi rero lai hrih asile zangfakza in satan bumnak thang sungah na tal rero lai tinak asi.\nSankhuk in na Pathian cen aw, cucu leitlun damlai ihsin Khrihfa pawlin sankhuk tiang kan tuah dingin tu ihsin kan thawk rero zomi umsun asi.


VCTH | Archive | Awnmawi | 3\nHome » Archives by category » Awnmawi (Page 3)\nMyanmar Idol Season 2 Grand Final zuam awknak\nPosted on March 25, 2017 by vcth and saved under Awnmawi\nMyanmar Idol Season 2 Grand Final cu March 25 zaan ah Yangon, Hexagon Complex ah tuah a si. Fanal ah Thar Nge, Rakhine pa, le Billy La Min Aye, Pa-Uh nu, in an zuam awk. Mi pakhat in hla fing 3 veve an sak an thiam zet.…\nComments Off on Myanmar Idol Season 2 Grand Final zuam awknak / Continue reading →\n“Bawipa lo cun zianghman ka silo” a titu Billy La Min Aye\nMyanmar Idol Season 2 final a kaitu pakhat a simi Billy La Min Aye cun a facebook status ah “Bawipa lo cun zianghman ka silo,” tiah a tar. Myanmar Idol Season 2 final ah Thar Nge le Billy La Min Aye zuam awk ding an si. Thar Nge cu Rakhine…\nComments Off on “Bawipa lo cun zianghman ka silo” a titu Billy La Min Aye / Continue reading →\nMyanmar Idol Top 3 Performance\nPosted on March 17, 2017 by vcth and saved under Awnmawi\nMyanmar Idol Season 2 cu a cem lam pan vivo a si thlang. Tu zarh cu Orchestra zarh ti a si ih Myanmar Idol Music director Okka Oo Tha ih hohatnak ih hla pawl hi Orchestra in arrangement tuah thluh a si. An zaten an thiam zet.…\nComments Off on Myanmar Idol Top 3 Performance / Continue reading →\nMyanmar Idol Top 4+1 Performance\nPosted on March 9, 2017 by vcth and saved under Awnmawi\nTuzarh cu Myanmar Idol season 2 ih Blues Week a si. Top 4 (Thar Nge, Poe Mi, Mai Mai Seng le Billy La Min Aye) lawng siloin Pantene Wild Card Winner in Zin Gyi tla a rak kir sal.…\nComments Off on Myanmar Idol Top 4+1 Performance / Continue reading →\nChin ‘Pathian’ hla album thar a suak cing ding\nSalai Henry Sui Than Hrang ih “Jesuh Ka Lo Duh” timi Chin Pathian thnagthat hla album thar cu a rei hlan ah a suak ding ding tiah theih a si. The Bangalore Conservatory (BC) ah April zarh khatnak 2017 ah tlangzarh thei tum a si. Thlangzarh saktu ding hi Ken…\nComments Off on Chin ‘Pathian’ hla album thar a suak cing ding / Continue reading →\nChin Rouk Tour 2017 – Falam le Tahan ah nei ding\nPosted on March 6, 2017 by vcth and saved under Awnmawi\nChin awnmawi khawvel ih țhangphawknak nasatak rak thlentu, Chin Rock Concert tiih rak tuah țheu mi cu tui’ kum ah tharthawh salin “Chin Rock Tour” tiin Tahan, EFC Innpi (Mar 21) le Falam, Senpi Inn (Mar 24) ah tuah ding a si. A remcan le hmun dang khalah tuah peh…\nComments Off on Chin Rouk Tour 2017 – Falam le Tahan ah nei ding / Continue reading →\n“Thangthat” timi Praise & Worship album a suak cing ding\nPosted on March 2, 2017 by vcth and saved under Awnmawi\n“Thangthat” timi Praise & Worship album cu tu thla sung, March thla sung ah zemdarh in tumtah a si. Tawlreltu Salai Bawi Uk Thang in, “Falam tong hmang khawmnak hmun pawl ah P&W in hmun a lak vivo. Cumi hrangah hla tam sinsin a um thei ding beiseinak thawn awnmawi lam ih kekartu…\nComments Off on “Thangthat” timi Praise & Worship album a suak cing ding / Continue reading →\nHmut kio dinhmun in Myanmar Idol Top 5\nPosted on February 24, 2017 by vcth and saved under Awnmawi\nRakhine mi, Pyin Oo Lwin ih um hmuk kio, Bayakyaw kio, Pee kyaw kio dinhmun in Myanmar rampi ih hminthangbik hlasak zuamawknak a simi Myanmar Idol Top 5 tiang a thleng theitu Thar Nge (Zaw Win Htun) a si.…\nComments Off on Hmut kio dinhmun in Myanmar Idol Top 5 / Continue reading →\nFalam Hlapi a suak zo\nFalam Phuah : John LSL Hlasa : Sung Tin Par, David Lai, Israel VSL, Mai Kimmy, Dika Awnmawi: Desert Rose Sancem tiang hmunseh, Duhdawt mi Falam. Hrinhniang na fa za in, Thlaza kan cam Maw Falam. Minung lakah, minung pakhat sinak i nei tertu, Hih leitlun ah, dinhmun pakhat i pek, i co tertu Pre […]\nComments Off on Falam Hlapi a suak zo / Continue reading →\n‘Thang Paa Style” Album hmai zarh ah a suak ding\nPosted on January 14, 2017 by vcth and saved under Awnmawi\nChinmi hlasak thiam le Entertainer Thang Paa ih “Thang Paa Style” timi album cu January 17 ah Bo Bo Music Production in tlang an zarh ding tiah theih a si. Thang Paa in, “A hmaisabik ah Pathian hmin ka thangthat. January 17 ah Bo Bo Music Production in ka album…\nComments Off on ‘Thang Paa Style” Album hmai zarh ah a suak ding / Continue reading →\nKBZ bank CEO thar: Mr. Mike DeNoma\nAA in Polio kakuaisi dawttu sayama 2 an kai\nNLD in Pu Henry Van Thio vice president ah thun\nThla tin suah zo mi Select Month January 2018 (2) December 2017 (48) November 2017 (91) October 2017 (74) August 2017 (13) July 2017 (18) June 2017 (29) May 2017 (84) April 2017 (69) March 2017 (33) February 2017 (78) January 2017 (93) December 2016 (96) November 2016 (119) October 2016 (126) September 2016 (108) August 2016 (147) July 2016 (39) June 2016 (51) May 2016 (156) April 2016 (138) March 2016 (137) February 2016 (160) January 2016 (128) December 2015 (129) November 2015 (139) October 2015 (149) September 2015 (173) August 2015 (172) July 2015 (33) May 2015 (2) April 2015 (27) March 2015 (1) February 2015 (11) January 2015 (45) December 2014 (19) November 2014 (26) October 2014 (29) September 2014 (34) August 2014 (36) July 2014 (69) June 2014 (31) May 2014 (62) April 2014 (37) March 2014 (34) February 2014 (80) January 2014 (85) December 2013 (100) November 2013 (92) October 2013 (87) September 2013 (127) August 2013 (154) July 2013 (207) June 2013 (170) May 2013 (2) April 2013 (2) March 2013 (3) February 2013 (2) January 2013 (2) December 2012 (1) November 2012 (3) October 2012 (14) September 2012 (38) August 2012 (4) April 2012 (1) March 2012 (8) August 2011 (1) July 2011 (5) June 2011 (13) May 2011 (5) March 2011 (1) February 2011 (12) January 2011 (1) December 2010 (10) November 2010 (5) October 2010 (21) September 2010 (20) August 2010 (19) July 2010 (9) June 2010 (4) May 2010 (8) April 2010 (10) March 2010 (12) February 2010 (11) January 2010 (8) December 2009 (10) November 2009 (9) October 2009 (5)


War News Updates: Supreme Leader Ayatollah Ali Khamenei Says Iran Is In No Hurry To Revive 2015 Nuclear Deal\nRFE: Iran's Position On Reviving Nuclear Deal Has Not Changed, Says Khamenei\nWNU Editor: Iran's Supreme leader Ayatollah Ali Khamenei is very clear. The United States must first lift all sanctions before Iran complies with the nuclear deal.\nMore News On Supreme Leader Ayatollah Ali Khamenei Saying Iran Is In No Hurry To Revive 2015 Nuclear Deal\nIran’s Khamenei insists US sanctions must be lifted first -- Arab News/AFP\nIran’s Khamenei reiterates nuclear deal stance in new year speech -- Al Jazeera\nKhamenei says U.S. promises have no credibility for Iran -- Reuters\nIran's supreme leader says US promises not credible -- The Hill


A Tlawngta pawl in Dr. Ngun Hnem an Mual Phoh - Falam Online Media\nA Tlawngta pawl in Dr. Ngun Hnem an Mual Phoh\nMarch 8, 2021 Ni Hnem Sung\t0 Comments\nUniversity of Computer Studies, Kalay ih Headmistress (ကျောင်းအုပ်ဆရာမကြီး) Dr. Ngun Hnem cu CDM a tuah duhlo ruangah a tlawngta pawl in nunsimnak ca an kuat.\nCakuat ahcun “Student Union in voitamzet phone cing in a kai duh lo i hluan ah tlawngta pawl ih dilngennak cu ziangsiar lo in a um ih March 7 tiangah a thlun duh cuanglo.\nCDM ah a tel duh lo hlei ah CDM tuahtu pawl cu hnaṭuan dingin a nor ringring. Lampi ih thihnaisuak mino pawl cu kutsih in a zoh men. Cuih tlun ah mi tintian i dodalmi ralhrang Myanmar ralkap pawl cu Tlawnginn ah umhmun khuar dingin a cohlang. Cucu ralkap kedam tang ih khukbil vek a si ih mangbangza ngaingai a si.\nKalay Computer university cu tlawngta pawl hrang a si ih cupawl vuak, thawi, thattu ralkap pawl ih umhmun khuar phu a si lo. Tuvekih a cangvaihnak cu Kalay Computer university hmuhsuam thawn a bangaw.\nCuruangah tlawngta pawl ih dilngenmi ngaih sak lo, sia ṭha thleidang thiamlo tlawnguktu cu tlawngta pawl le student union in rampi par ih rin um lo, laktlaklo minung dinhmun in kan zoh caamcin ding a si” tiah an ngan. (ChinWorld)\nDr. Ngun Hnem hi tuhlan khalah CDM thapelotu dinhmun in a hmin a rak sia dah. Cuih thu ah amah lam cun thudiklo a si tiah a rak phuangsuak dah nan, tuahcun a tlawngta pawl rori`n thudik a si tiah an langter a si.\n← AAPP in Rampi buainak ih nunnak liam le Kaihkhih tuarzo cazin pholang\nThailand cozah in Myanmar raltlan hrang beu nak ding tawlrel →\nFalam ih Dalan pawl ralrinpek an si


September Thla 2015 Ah, Leitlun Ah Ziangmi Pawl A Thleng Ding? - Chinland Today Media\nSeptember Thla 2015 Ah, Leitlun Ah Ziangmi Pawl A Thleng Ding?\nSeptember 8, 2015 12:43 am·0 comments\nSalai Ma Ruat\nKha le!! September thla, leitlun ih an ngaihven zetmi le leitlun hngawng thei ding dinhmun ih siatnak rapthlak tak thil ra thleng ding ti ih an zum mi thla, September thla cu kan hmang thawk rero zo.Tuithla hi leitlun mi tam sawn cun thil ziang tal si maw, tui hlan ih a thleng dah lo mi a thleng ding ti’n zumnak an nei ih ngaihven khal a hlawh zet.\nA san bikih an zum mi cu, tui thla hi Thlapi thisen bangtukih a sen ttum, ttum 4 nak le a zawnzawn ih a lang, a tawpnak khal a si fawn. Cui hleiah, Judah pawl ni pawimawh tak “Shemitah” kumtawpnak kum 7 bi le jubilee kum bi tawpnak khal a si fawn. A liam cia kum tampi khalah, tui can vek hi Judah hnam le leitlun ih thilthleng poimawh tampi a thlen can khal a si fawn. Cui hleiah, tulai leitlun dinhmun zoh sal tikah, cu bangtuk rinnak neih khal hi a awm ve ko.\nTui September thla ih thleng thei ding tiih, an zum mi pawl cu:\nTui thla September thla ah, United Nations General Assembly ah Palestinian State an pompi ding tin an zumnak neih a si. Palestinian Flag khal UN Headquarter ah an tar man ding. Hi mi hi kan Pathian ih duhlo zetmi a si. “Miphun hmuahhmuah cu ka ko khawm dingih, Bawipa ih thutthennak horkuam ah ka vun hruai hai ding. Ka miphun a si mi Israel ai-awh in an thu ka tthen ding. Ziangahtile ka minung pawl an ram ciar ah an tthek darh hai ih ka ram cu an tthen aw ttheh”. (Joel 3:2) tin kan Bible ah kan hmu.\nCule tui thla thotho ah, UN khawmpi ah hin New world order, leitlun pumpi hi thuneitu pakhat kut hnuaiih um ter an tum taktak thu khal theih a si. Hi mi thuhla ih hma la cak zet tu a mei muah tu bik cu POPE francis an si.Leitlun pumpi thuneihnak pakhat hnuai ih ret thu ah hin retheihnak a um nawnlo ding thu, minung dinhmun bangrep, sum le saw ah harsatnak um nawn lo ding, misual pawl hrem dan ci khat lawng hman ding thu…etc…hi bang pawl hi 2030 ih UN kawmpi Agenda a si. UN khawmpi ih an rel dingmi tla an si.\nHi thu pawl hi rak rel hlawhtling bang ta sehla UNO hi, leitlun pumpi ih thuneitu ah a cang ding. Cu ti cun leitlun ram tin ih mimal zalennak lak sak hngalh ding khal a si fawn.Kan Bible ih, SAHRANG in leitlun a uk ding arak ti mi cu, a ttan thok hngalh ding ti cu a fiang\nCu le tui thla hi leitlun pumpi ah, sum le saw lamah tlaksiatnak a ttan thawk an zum fawn. Cun tui thla thotho ah hin, Mateor an ti mi in kan umnak leilungpi a run deng ding ti ih zum khal a si. Antlantic tifinriat ah Meteor tumpi a tla dingih, cui Meteor tla mi cun Tsunami nasa tak, leitlunah a suak ter ding ti khal an zum.Hi hleiah, Mithianghlim lawr tvk le muslim pawl in an zawlnei ropi a lar awk ve ding an zum lai tak khal a si. Medle East ah Doawknak nasa tak suakin, Jerusalem Temple Mount khal Judah pawl kutah atluk ding ti khalin rinnak a nei.\nRel ding tampi a um, rel cawk ding khal a si lo. Kan umnak leitlun hi umnak tlak khal a si nawn lo.\nZiangkhal a si len, hi bang pawl thil thleng thei ding ih an zum mi pawl hi a thleng tengteng ding tinak khal a si cuang lo ih, thleng thei ding dinhmun ih mithiam pawlih an rindan men a si. A tikcu a ra thlen le kan thei leh mei kei cu..!! Thil thleng thei, kan Bible ih simlawkmi a si ti cu theihhngilh lo sehla. Thil ciang bik pakhat cu kan hman rero lai mi, kan can hi, kan Bible ih ni netabik can a ti mi kan thleng rero zo, a kim rero zo a si, ti kha theihhngilh lo sehla. Pathian tawng dingin mah le mah kan timtuah awk a cu zo a si ….kan leilungpi cu umnak tlak a si nawn lo……..\nKan Chin Mino “Social Media” Saltaang Kan Si Ve!\nKan Kawhhran Buai Theunak


SAC ralhraang in Awmanglo tukin Kum kim lo Nauhak pahnih Tazacuai | Falam Online Media\nSAC ralhraang in Awmanglo tukin Kum kim lo Nauhak pahnih Tazacuai\nJuly 15, 2021 Ni Hnem Sung\t0 Comments\nMandalay ramṭhen, Sintgaing peng ih doawknak thu thawn pehpar in July 6 ah အုန်းပင်ခြံ khua ih “ရွှေကြယ်စင်” Lakphakdawr cu SAC ralhraang in an luhcilh ih dawr neitu telin mi 7 an kai.\nKaihkhih tuar mi ah dawr neitu fapa (kum 12) le kum 15 mi dawr hnaṭuan bawmtu cu SAC ralhraang in puakkuaitheih thawn pehparmi pukmah 5,6 thawn taza an cuai tiah khuami hnen ihsin theih a si.\nJuly 12 ah voikhatnak zung an suahpi zo ih, an sungkhat naivai mipakhat cun “thuṭhenzung ih hmaisabiknak an suahpi ṭum ah nauhak pahnih cun bawmnak in dil. Kan nih sual nak ziang hman kan nei lo. Sualnak khal kan tuah lo. In bawm hram uh ti`n mit thli tlak phah in bawmnak in dil. Harhdamnak lam ahcun an hrisel ko” a ti.\n— FOM (@FOM66530376) July 15, 2021\nJuly 6, zingpit ah SAC ralhraang le mipi humtu PDF pawl cu တံတားဦး vanzam tualrawn kiangah an kap aw ih ralhraang lam ah mipakhat a thi. SAC ralhraang in Sintgaing PDF sungtel pakhat an kai ngah ve ih cumi hnu reilote ah အုန်းပင်ခြံ khua ih “ရွှေကြယ်စင်” lakphak dawr cu SAC ralhraang in an va siim cih mi a si.\nInnsung an cawk let hnu ah Lakphak dawr kiangih innte pakhat sungah kuttuah bomb le puakkuaithei thilri kan hmu ti`n ralkap pawl cun an ti ih cumi phuahlam thawn Lakphak dawr neitu telin SAC ralhraang pawl cun mi 7 an kai.\n“Nauhak pawl thawn pehparawknak zianghman umlo cingin an kai thotho. An sungten awmanglo zetin kaihkhih an tuar” tiah an kai laifang hmutu veng sung um mipakhat cun a rel ih “atu tla cu dawr neitu damlo besia in ralkap kut ah a thi ti`n thuthang kan thei. Nauhak pahnih cu July 16 ah thuṭhenzung ah an suahpi saal ding” a ti.\nSintgaing PDF sungtel mipakhat khalin bomb le puak kuai thei thilri pawl cu Lakphak dawr neitu thawn pehparawknak an nei lo thu le an mah PDF pawl ta a si sawn thu a rel.\n“Vamzam tualrawn ah PDF kan unau pakhat an kai ngah ih a hnen ihsin kan ralthuam retnak hmun an thei. Ziangtheilo nauhak le an sungten kaihkhih an tuar cu kan thin a nuam lo zet” tiah PDF sungtel mipakhat cun Myanmar Now hnen ah a sim.\nPuakkuaithei thilri tuah/kol pawl cu ဖောက်ခွဲရေးဆိုင်ရာ ရာဇသတ်ကြီး pukmah 5 thawn thubuai tuahsak ṭheu an si ih mawhnak nei cu kum 14 thawngthlaknak (တစ်ကျွန်းပို့) in siseh, kum 5 thawngthlak bet hlei ah paisa cawh kuan ter in daantatnak an nei ṭheu a si. Pukmah 6 cu cuvek tuahnak thapek pukmah a si ih daantat dan cu pukmah 5 thawn a bangaw sawhsawh.\n← July 16 ih thil thleng ding thu ah SAC ralhraang thuthup puut darh\nFalam ah Covid 19 thawn pehpar in Daan thar an suah →\nMandalay inn kang ah Kum 5 mi nauhak tel in Numi 5 nunnak cem\nMandalay le Yangon hmun ṭhenkhat ah Martial Law an phuang


Chin Tlawngta Thar Tam Ruangah Cabuai Le Tohkham Daih Aw Lo - Chinland Today Media\nChin Tlawngta Thar Tam Ruangah Cabuai Le Tohkham Daih Aw Lo\nJune 21, 2015 11:32 am·0 comments\nChin state, Paletwa khua ih Basic Education High School pakhat ah tlawngta pawl tonak ding tohkham le ca ngannak ding cabuai pawl an daih aw lo ih tlawngta pawlin anma’i ca zirnak ding cabuai le tohkham ciar lei in khua an sa tiah Khumi media in a tarlang.\nAn khua ih upa pakhat in “cabuai le tohkham an daih aw lo ih kanmah te’n kan lei. Cozah in Tlawnginn lawng in sahsak. An tohkham pawl tla plastic tohkham an si” tiah a sim. Tlawnginn ih ttuanvo neitu pawl cun “tlawngta an tam deuh ruangah a si. Tlawngta thar pawl lawngin anma’i ca zirnak ding cabuai le tohkham ciar an lei” tiah an sim.\nCun, Karenni, Demoso myo khalah tlawngta lut thar an tamtuk ruangah cabuai le tohkham daih aw loin an um ih tlawngta thar pawlin anma’i tonak ding tohkham le cabuai pawl an lei. Anmahte’h leimi a si ruangah an cabuai le tohkham pawlah anma’i hmin ciar an ngan tiah ttuanvo neitu Daw Thit Thit Shwe in a sim.#\nChin Fala Mizoram Phun 12 Top 8 Ngah


Mibawmtu Mino Cu Ralkap Pawlin An Hrem That Ih A Ruak Cu Ting 10 In An Tlenter – Meifar\nMibawmtu Mino Cu Ralkap Pawlin An Hrem That Ih A Ruak Cu Ting 10 In An Tlenter\nAugust 26, 2021 admin Myanmar 0\nYangon, South Okkalapa Township ih um mino kum 19 mi Maung San Win Aung cu ralkap pawlin an kai ih an hrem that, a innsang pawl hnenah a ruak cu ting 10 in an tlenter.\nAugust 22 sun ah cozah office ah bomb a puak ih cumi bomb puahtu ih an rinhlel ruangah ralkap pawlin an kai. An hmeltheih pakhat in “Maung San Win Aung cu mibawmtu pawlkom ah aum, bomb puahtu silo cu an kai ih thu an sutnak ah an hrem that.\nSouth Okkalapa Township, 21 Asoka veng sungih um a si. A innsang pawl hnenah a ruak cu ting 10 in an tlenter” a ti. Thu an sut laiah an hrem ciamco ruangah August 25 sun ah a thi, ralkap pawl cangvaihdan zohsal tikah that an tumcia ti a theihthei.\nAugust 23 sun ah ralkap pawlin hringtu a nu hneneh an va hruai ih upatnak an pekter hnuah netabik thusim na duhmi pawl sim aw tin an fial.\nTualsung mi pakhat in “August 23 sun ah tlangval Maung San Win Aung cu a kut le ke pawl thirhri thawn an tawnbet ih a nu hmaiah khuk an bilter. An vuak, an velh nasa tuk zo ruangah amahten khal a feh thei nawn lo, ralkap pawlin ‘Na nu hnenah netabik thu na cah duhmi pawl sim aw an ti. Maung San Win Aung cu an that tumcia ti a theihtheih” a ti.\nTedim Ah Palik 3 An Kah That Hnu Ihsin Khuasung Cu A Reh Reprep\nAugust 25 Sun An Kahawknak Ah CDF-Mindat Mino 2 An Thi


GEN. MIN AUNG HLAING TEN MOSCOW AN THLEN HLANAH JET FIGTER AN LEI DING AN VA ZOH HMASA – Thechinlandtoday\nGEN. MIN AUNG HLAING TEN MOSCOW AN THLEN HLANAH JET FIGTER AN LEI DING AN VA ZOH HMASA\nadmin June 23, 2021 Leave a Comment on GEN. MIN AUNG HLAING TEN MOSCOW AN THLEN HLANAH JET FIGTER AN LEI DING AN VA ZOH HMASA\nSenior General ,Min Aung Hlaing leh a thuihruai pawl cu Myanmar Airways International , Airbus 919-112 (Flight No. MMA 001) hmangin Russia ram ah 9th Moscow International Security Conference hmang dingin 20.6.2021 ( Sunday) ah khan an feh ih. An feh tumnak Russia ram Moscow an thlen hlan ah Serbia Federal District bialih Khawpi tum bik 5-nak si mi ” Irkutsk” khua cu an rak pal hmasa a si.\nHi khua hi Rusia ram sungih khawpi tum 25-nak a si, Raldonak vanzam Su-30 type interceptor/ground-attack aircraft tuahnak hmunpi ah a feh.\nRussia cozah cun raldonak vanzam tuahnak company Irkut, Ilyushin, Mikoyan, Sukhoi, Tupolev leh Yakovlev pawl cu finkhawm in company thar United Aircraft Building Corporation tiin an din a si.\nSr.General Min Aung Hlaing cun Democracy khingbai tak leh Ralkap thuneihnak tawmaw NLD cozah lai 2018 kum ah khan US$ million 204 man Sukhoi Su-30SM fighter jets 6 lai cu Russiaah a rak order fel fel zo ih, hi vek vanzam nei a cak viau si ding, April 2019 kum ah khan Sr.Generala Min Aung Hlaing cun zoh zo a si.\nYangon khuaih ralkap thu thawn pehpar ih rak zing zawitu, Military analysts pawl ih sim dan ah cun, hi vek doawknak vanzam tha chi, hla takih kan ral pawl va do thei leh ramleng ih sin kan ral pawl a thup ten vanzam run lutding mi lak ih rak do thei khawp ih tha Myanmar Air Force in a neih tik ah cun a ram venghnen Asia simchhak ram van boruak kau takah hin a sunglawi hleice ding a si a ti.\nkremlin spokesman Dmitry cun Russia Security council chief Nikolai Patrushev thawn Myanmar Ralkap bawi cu kawmawnak an nei a sim ih tuntum ah hin Russian President thawn an hmu aw remcang thei lo a ti.\nRampahnih te hi tu hlan ih sin laichin awknak tha neiin Myanmar Ralkap officer training mi thawng leng lo hnenah University scholarship an rak theu ih, Myanmar Ralkap pawl hnenah ralthuam an rak zuar theu a si.\nThaisun ih neih ding mi Navy lam ralthuam show lamah Myanmar Ralkap bawi pawl cu an feh leh sal ding a si.\nChinland FC nih Chin Ramkulh COVID-19 runvennak ca ah bawmhnak a pek lai →\n← MYANMAR AH NI KHAT THIL THU AH COVID-19 HRIK KAI THAR MI 630 HMU


Today in the News: U.S. soccer team in �Group of Death� ... Recipe of the Week ... ZELMA "ZEE" SIMONS ... Today in the News: U.S. soccer team in �Group of Death� ... Recipe of the Week ... ZELMA "ZEE" SIMONS ... Inauguration 2013: Obama sworn in Sunday


Nupa Ṭangṭhen Hnuah Mipa Pawlin Ṭangdang An Lawi Lohli Ṭheu, A San >>> – Meifar\nNupa Ṭangṭhen Hnuah Mipa Pawlin Ṭangdang An Lawi Lohli Ṭheu, A San >>>\nApril 9, 2022 admin Lawrkhawm 0\nNgantu: Rosie Sui, “Mipa nupi ih thih sanmi pawl khi ziangruangah nupi an nei sal lohli? Zuun an tuar ve lo maw si? Tu baite ah ka hnaṭuannak in training in kai ter ih thinlung lam sibawi in zuuntuar thu in zirh.\nAmah hi hospice (natnak besia zet nei dam thei nawn lo ding pawl tuamhlawm nak ) ah kum reipi hna a rak ṭuan zo ih, tonteh mi khal tampi a nei. Sibawi nu nih a simmi cu mipa nupi ih thihsan mi pawl a tam sawn cu, nunau pasal ih thihsan a tuartu pawl hnakin koppi an hawl lohli awl a ti.\nZiangruangah tile mipa leh nunau hi kan mizia a bang aw lo. Ahleice in nunau tam sawn ih kan mizia cu rualpi thawn thuruah awk kan hmang ih, cutin kan tuarnak pawl kan ṭang sungah awm men lo in kan phorh suak ih kan sim aw tawn ṭheu ruangah mal tuk in mipa vek in kan thei aw lo.\nAsinan mipa pawl cu, cu vek an rak si lo lem lo. Mipa pawl ih mizia ah an nupi hi, an nupi a si rualrual in an rualpi khal a si cih. Cutik ah mipa pawl in nupi an sun tikah an rualpi khal an sun cih. Curuangah koppi an hawl lohli tin a sim.\nCule zuun tuar le tuar lo thuah, mipa pawl hi zuun an tuar ve ko. Asinan zuun an tuar daan a rak thok rang tuk ṭheu ti a si. Tahṭhimnak ah mipa ih koppi in natnak damter thei nawn lo a neih veten, mipa in zuun a tuar thok zo ti a si. Cutin a nupi in a thihsan ngaingai tikah zuun a tuarnak a ṭheh lam a rak pan lam sawn zo ṭheu.\nAsinan nunau cu cuvek kan si lo. Nunau cu a pasal in a thihsan ciah ih sin zuuntuar a thok ve fang tin a sim bet. Curuangah mipa nupi ih thihsan koppi hawl lohli pawl khi mawhthluk leh hmuhsual cih lohli ding an si lemlo. Ka hrangah thilthar tuk a si ruangah duhsaknak thawn ka lo hlawm ve men”.\n2020 Ah Australia Ih Mihlo An Hawl Rero Mi Ih Ruhro An Hmu\nCDF-Hualngoram In ZRA Ritsii (Bing) Hmuan An Siatsuah


Hopoh Nih Thei Uh CNF/CNA Hi Hriamtlai Thar Phu Hna Nih Nan Sawisel Mi Hna Hi Cu A Tha Lo Ngai Mi Thil Si – Chintanbo\nHriam tlai phu thar tete nih hna nih CNF CNA cung ah zeizel lo ngai in bia chim a um mi kan theih mi a tam pah cang ca ah hi thawng theih hi a nuam lo ngai mi a si, CNF CNA hna hi ram le miphun ca ah hin kum 30 leng ram leng nunnak pek in miphun ca ah rian tuan cang mi hna an si tik ah, atu ah uico pa nih uk nak a van lak in kum khat fai hriamtlai mi hna nih CNF CNA zeirel lo ngai in bia an chim mi hi cu lung a fak kho tuk.\nDankalh pawlkom pawlin tlawnginn an nawkkang, mipi inn an nawkkang, cozah zung an nawkkang, mipi himnak an cokbuai tikah tlan phah nan si ih,cuvek pawl lakin nan him theinak dingah theitawk kan suah dingih ,ratlung thlang uh. Hahdam ten ratlung pawl cu hahdam ten kan rak cohlang ve men. Mino pawl lula zetin um caan a silo, ratlung uhla rampi dintha sal uhsi,” tin ramleng suak le raltlan pawl sawmnak an nei.


Chin mi in Numi kan hmuhdan Thleng A Cu Zo | Falam Online Media\nKhuavel in numi le mipa kan hmu dan hi a dang awk nasa. Tampi lakah mallai ka rak tarlang ding.\n1) Ram uktu, kawhhran hruaitu, khuatlang hruaitu hrangah mipa cu fimthiamnak an nei lo khal len kan hril hai nan, numi cu ziangtluk ih zirsang an si khal len kan hnong hai.\n2) Mipa cu lenglam hna lawng ṭuan ding in kan hmu nan, numi cu a leng thawn, innsaang hna thawn ttuan ding in kan hmu hai.\n3) Mipa in a fala/nupi a thik/hat silen mi duhdawtthiam zet vek in kan hmu nan, numi in a tlangval/pasal a thik/hat silen thinlung ruahnak ṭha lo zet nei vek in kan hmu.\n4) Mipa cu zu an in silen a dan vek in kan hmu nan, numi cu zu an in silen mi hlothlau vek in kan hmu.\n5) Mipa in tuanten nupi a nei silen a pacang/puitling zet vek in kan hmu nan, numi cu tuanten pasal a nei silen leer tuk vek in kan hmu.\n6) Mipa cu lo theih lo ih tlawngkai ding vek in kan hmu nan, numi cu innsaang hnattuan bawm ding fang in kan hmu.\n7) Mipa cu nulepa ih an thihsan tikah ro tampi an co nan, numi cu ro co ding zianghmanh an nei ve lo.\n8)Mipa cu miphun dang, khua dang, ram dang mi nupi ah a ṭhit silen miphun karhzai ter tu in kan hmu nan, numi in cuvek a nei ve silen mi hlo, silolen miphun hlo ter tu vek in kan hmu.\n9) Mipa cu hruaitu (leader) ding in kan hmu ih, numi cu thluntu (follower) ding in kan hmu.\n10) Mipa cu ziangtluk thinnatnak le riahsiatnak a ton khal len ṭap lo ding in kan hmu nan, numi cu cuvek a ton silen ṭap rero ding in kan hmu.\nA ngaingai ahcun hihnak in a tam ding. Himi ka ngannak san cu numi le mipa kan hmuh hai dan kan thleng a cu tuk zo timi a thar in kan ruat tlang ka duh ruangah asi.\nNumi asi ruangah, mipa asi ruangah ti`n thuthluknak tuah lo in a fit mi cu a fit vek in hmunhma pek/kian hna thiam thlang uhsi! Kan ram le miphun tungding tu dingah mipa lawng kan ṭul lo ih numi khal kan ṭul asi. Kan zaten lungrualten kan ding tlang thiam lawnglawng ah kan ram a ṭhangso ding asi.\nFale ciocio bangrepten nulepa in kan zoh hai ding a thupi zet. Laimi cu fa upabik le nautabik hrangah, silolen fapa hrang lawngah ro ṭhensak kan hmang. A ngaingai ahcun nulepa an thih zik tiang an zun le ek a thianfai tu le a kilkhawi tu a tam sawn cu an fanu pawl an si. Kan mai hrin mi kan fale an si thluh timi hngilh lo ten numi le mipa an si nak ah hngat lo in kan rilrah an sinak sawn ah ṭhum aw in ro rel thlang uhsi.\nMipa si ruangah ṭap lo ding tivek zirh awk nak tla hi nauhak te lai ihsin kan thok mi asi. Tahṭhimnak ah, nauhak pa te a bah ih a ṭap tikah “na cak tuk, ṭap hlah! mipa cu ṭap dan silo” tin a ṭap mi kha ningzak ding in kan zirh. Minung hmuahhmuah kan na caan ah, kan bah caan ah, kan tuahmawh awk caan ah, kan riahsia caan ah, kan ninghang caan ah ṭap ding in Pathian ih sersiam mi kan si. Mitthli tlak cu kan taksa hrangah a ṭha sawn mi asi.\n← Rakhine in Yangon ih phurlut mi Pehtlaih thei lo minung 2000 luan\nRakhine ramkulh ah Covid 19 mina Phur lai Motor a Kang →\nHakha le Thantlang ah Palik le Ralkap nasaten an cangvai\nThantlang khua ih Quarantine Center an Siat Sak\nThantlang khuasung kah-do thu ah CDF in Official in thu an suah


Pope Francis in Biakinn sungah nunau pawl tel nak tamdeuh dingah thu suahnak nei. January 12, 2021 | Radio Veritas Asia\nPope Francis in Biakinn sungah nunau pawl tel nak tamdeuh dingah thu suahnak nei. January 12, 2021\nPope Francis in Biakinn sungah nunau pawl tel nak tamdeuh dingah thu suahnak nei.\nPope Francis in Biakinn sungah nunau pawl hrangah caanhman tam deuh dingah Biakkhawmnak ih Cathianghlim siar tu pawl, pulpit ih Puithiam a bawm tu pawl le Bawipai thi le sa zem nak ah nunau pawl tuah thei nak a on. Thusuah sungah "Spiritus Domini" Bawipai Thiang Thlarau in Pathian thu ruah ka ruahhnuah a rak tuah tiin Pope Francis in a rak sim. Tuah tlang mi ca sungah, Pope in "remdaih nak le mipi ih nemhnget nak" cu an tuah zo vekin nunau pawl hnen khal a tuah ter thu a rak sim.\nCanon daan 230 ih a hmaisabik catlang ih a khihhmuh vekin, nunau pawl cu ministry an tuan thei thu le Biakthawi nak lam ah nemhnget a si ding thu a rak suak. Zum nak lam ih a famkim mi Doctrine sunloih nak ah Theology lam ih a thu botcat nak dunlam phen thlam ah Theology lam ih tha thawh ter nak a si thu a cangan mi sungah Pope Francis in a rak sim fiang.\nVatican a voihnih nak council ih a thar ih remsal nak sungih a thupi zet mi cu Pawlpi sungah Baptism kan zaten kan lak nak ah hin khat le khat tuan tlang nak ding thinlung, tui ni ih theih sinsin ding le mi menmen pakhat ih Pathian riantuan nak hi a si. A ca sungah Pope Francis in Pope St.John II ih tongkam a simi "Biaknak lam ih hriak culh nak hnatuan pawl, Pawlpi in nunau pawl Puithiam can nak pek nak a nei lo.\nPope Francis in a sim bet mi cu "hriak culh lo mi Pawlpi hnatuan nak pawl, a cang thei le tui san ah hin hi tuah nakih ret dingah a tlak remcang a bang" tiin a rak sim bet.\nAugust thla ih thleng awk nakah Pope in Britain's Prince Charles hrangah a hlan ih sumpai rak kilkhawi tu in Vatican sumpai lam kilhim tu Council ih senior tel in nunau paruk tuanvo a rak pek. Pope Francis in nunau pawl cu a pahnih nak ramdang minister, Vatican Museum pawl ih director le Vatican Press Office hotu le nunau pali pawl cu a thupi zetmi thurelkhawm nak timtuah mi Synod Bishop pawl ih council ah hnatuan a pek zo.\nMass raithawi nak an tuah lo ding, asinain Pathain thu sim nak, Pawlpi ih hmin in zirh nak, Baptism pek nak le thitum nak le ruakvui nak pawl le Bishop ih lungkim nak thawn tuah mi Parish cu an tuah thei. Himi thu cuLiCAS.news, with a report from Reuters ihsin kan ngah mi a si.\nPhoto by Mark Saludes via LiCAS.news\nPope Francis le Pope Benedict XVI covid dokham nak sii dawt zo January 14, 2021


660 clone (farmertec) vs Stihl 660 - StihlMaster - Cuernavaca, Mx\nI am racing an Stihl MS660 against a 660 clone.\nPlease watch: «Kubota BX Grading and Filling Hole»\nStihl MS661 CM vs MS660 with tri-port muffler mod. Using 36" Tsumura lite bar with two new Stihl RS chains full comp. - 1 - https://www.youtube.com/channel/UCNwt_JRTN5iccMnfhnTByAA -


Zei Ruang Ko Ah Mah Ti Lawmmam In Chin Party CNLD Hi Na Ttanh – Chuncha News\nZei Ruang Ko Ah Mah Ti Lawmmam In Chin Party CNLD Hi Na Ttanh\nMiphun Hawi U le Nau Hna sinah bia lehnak :Nai hrawng private in biahalnak tete ka tonmi chungin pumpaak in cun kan leh khawh cawk hna lai lo caah a tlangpi in mahka hin ka rak in leh hna.\nQ 1. Zei ruang ko ah mah ti lawmmam in Chin Party CNLD hi na ttanh? Na chungkhat, pengtlang hoih ruang deuh ah si maw? Ans. CNLD ah ka chungkhat an um lo. NLD hmanh ka chungkhat ah an um deuh. Ka Ram le ka Miphun ttanh cu a dikmi ramkhelnak asi ti ka fian tuk caah ka ttanh zungzal ko lai.Q 2. CNLD cu a tuan deuh rih 2025 ah vote te hna ah a ttha na ti ve lo maw? Ans. Pathian nih Chin Miphun hi tuan tuk ah arak kan ser i tuan tuk ah ram akan pek ve caah ka lawm. CNF/A zong hi tuan tuk in an lung arak fim caah ka upat hna.\nQ 3. Mah miphun ttanh i miphun dang huat cu a tthat ttung lo.Ans. Miphun dang (Abik in kawl) ka hua hna lo i huatnak ca ka ttial bal lo. Asi natein kawl le an party poh nih cun Burmanization an kalpi dih caah cu an lungput tu cu ka doh ve zungzal lai.Q 4. Khua zei maw athei ngaipi bangin na vai ifim ter ve? Ans. Khuazei maw a thei lo ngaipi bangin na vai ihruh ter ve.Credit: Salai Van Dawt Lian.\nThaawngpangdang<<A Sat Laiah Bet Lawlaw Kung; Tulai cu hrilawknak a nai tikah, fake acc thawn Chinmi thenkhat in Chin a do ciamco ih, fake acc thawn mipi thutha sim an hi tum ve ciamco sapbai! Myanmar Idol lai kha kan theih thluh cio pam he. A caan lai sisi, Mr. Fake acc pawl in thu tak an sim dah lo, thu lem lawng an sim theu. Cunah khavekpawl cu ngaihsak lo lawlaw a thabik. Anmah khal lem, an thu khal a lem hlir. Vok in vok a hring, uico in uico a hring. Cuvek ciah si, fake acc cun, a lem thotho a hring ve. Zum ding an um lo.\nAA hotu, Tun Miat Nai thusuhnak an tuahmi ah kawl party pahnih USDP le NLD a hmuhdan hitin a sim. 1. USDP hi funghreu sen si bang sehla, 2. NLD cu funghreu hring a si ding, a ti. Funghreu sen le hring i vuak cu a natdan a bangaw a ti. An rong(color) lawng a dang men, funghreu an sinak a bangaw tiah a sim. Umzia tak cu, Kawl cu Kawl an si, Kawl veve an sinak hi tlangparmi zate hrang ahcun a dangaw cuang lo ti thawn a bangaw. Kawl party ihsin Chinmi in Chin ka cawisang ding ti tla hi cu, vutcam lakih voih vek fang a si!\nThansohnak a tlangpi thun Kawl party cun a tuah vivo ding, cuvial lawng. A dang a um lo, miphun pakhat sinak ih kan neih tulmi mai miphun tlunih mah rori za ah za a si hrih lo hmanah, za ah 50% tal thuneih theinak dingah cun Chin party ihsin MP cuhtu hriltlin kan thiam rori a tul. Kawl party ihsin Chin MP cun, Chin ram ahhin za ah 10% lobak thu an nei thei lo. Asan cu, Kawl party in policy a nei, an party policy lengin Chin pa rorin Chin miphun thu le, Chin ramah a duhduh in thil a tuah thei lo. Tlunlam lungkimnak lakta a tul. Asan cu, Chin mipi in Chin ram le miphun tlunah thuneihnak kan neih lo ruangah a si, Cozah ta, Cozah cu kawl an sisi timi ruahnak le ruahdan khan kan thinlung in uk thluh. A poi tuk aw.\nMithen in party hnakin a minung a thupi sawn an ti. Za ah 60% cu dik. Party hin policy nei lo lawlaw sehla cu za ah za a minung vial zoh ih hrilthiam a thabik ding. Asinan, zovek/ziangvek party khalin party policy an nei thluh. Party daan an neih thluh cio ruangah Party zoh hnuah a minung hrilthiam a thupibik. 2008 danpi hnuai ah Chin party in CM a ngah thei cuang lo ding titu an tamzet. NLD in amahte 2015 lai vekih Cozah tuah thei dingih ruattu pawl tongkam a si.\nNLD in cozah a tuah kei, cutin NLD milesa thotho CM ah a ret ding tiih ruattu pawl in hihi kan theih a tul; NLD hin tufangah MP seat hmun 44 cuhtu um lo in a talbuai zo. Cun, 2015-2020 lakih lailak hrilawknak vial zoh men hmanin NLD in amahte Cozah a tuah thei nawn lo ding timi a fiang tuk zo. Curuangah, cozah tuah duh ah Chin party cu kawl party pakhat sangsang cun an ra pan hrimhrim ding. Tlangpar party pan loin “kawl le kawl, USDP thawn NLD” kopaw in cutin ralkap khal tel lawlaw in, 25% umcia mi thawn anmahte cozah an tuah tum ceng a si lo ahcun, lotheihlo in tlangpar party an ra pan tengteng ding tinak a si.\nCuti an ra pan veten, tlangpar party pawl cun lungawi soparten kan rak kop lok mai lo ding, kan duhmi kan rak phut ve ding. Kan duhmi in tuahsak lo cun, cozah an tuah thei fawn lo ding. Khati tuah ding kha tuikum 2020 hrilawknak ih tlangpar party zatei duhdan, le tumtah ciomi cu si. Cumi cangsuak thei dingah cun, Chin in Chin a buaipi a tul. Kachin in Kachin a buaipi a tul, Shan in Shan, Rakhaine in Rakhaine etc.. Cu lai lakih kawl party buai i rak buai, kawl Sal si duh ih Chinmi riangri namthla, kawl thulun zuam aw ih mai miphun rak dodal, rak thangsiat, rak soisel dohdoh tivek milai Chin miphun ih kan rak tamzet lai hi cuh~ Poi zet!\nHiti a si lo hmanah, Chin party hin hrilawknak ih cah le tlin hi a duh, a tumtah. Asinan, khavial kha a tumtahmi, a buaipi mi a si lo. Khavial in a tawp lo tihi Chin mipi in thei thlang uhsi! Nehnak, cahnak, tlinak hmu lo khal sehla, Chin mipi hrangah a tumtahmi, a buaipi tummi pawl a tuan peh vivo thotho ding. Sinan, hriltlin le nehnak an co lo pangsual a si ahcun; 1. Chin mipi hrangih hmual neizet ih an tuahtuan theimi a mal deuh ding, 2. Chin mipi le Chin hnam hi tanrual le miphun huap khalah fehtlang, somdawl awk thiam hrih lo kan si tinak khal a si cih ding fawn,\nNationalists kan mal tuk lai tinak a si fawn kei, 4. Kawl bum aatnak theithiam hrih lo kan tam lai tinak khal a si thei fawn ding, 5. CM, VP2,3 tivek hrawng, sinak(position) vial kan buaipi tuk lai tinak khal a si thei fawn kei, 6. Miphun pakhat kan si timi thinlung nei kan mal lai tinak khal a si fawn ding, 7. Miphun duhdawt lainatnak, Chin leiram le ramri thu tivek buaipi duhnak nei lo le, cuvek khal thupi ih ruatnak cang thiam lo kan tam lai ruang khalah a si thei fawn ding. Chin ram damnak dingah ,Thuneihnak Chin Mipi Hnenah um thlang sehlaw! Photo Credit: Rempui Lal Catialtu: Lal Than Mang.\nDoctor Nu Pakhat Nih Trump A Ti Mi Cu A Fak Bak :Hruh Si, Hrokhrol Si, Lihchim Si A Ti Bak Ko\nTrump Celh bak tilo:Kei Vial Cu Hohmanh Nih Nan Ka Uar Lo,Keimah Lawnglawng Thangthat A Tong Ding Cu Ka Si


Suu Kyi Kan Ram President Si Thei Pei Maw? - Chinland Today Media\nOctober 2, 2012 3:56 am·0 comments\nKan ram president Thein Sein cun Aung San Suu Kyi cu rampi president ih an hril khalle ka pom pi ding tiin a sim. Mipi pawl ih an pom mi a si ahcun ka pom ve a si tiin a sim. ‘Ka sim zo vekin tu ah cun kan tuan tlang khawm a si’ ti khal in BBC pawl ih hmaiton kawmnak an neih mi ah a sim.\n2015 ih kan ram hrilawknak an neih ding mi ah a mah thuin a Suu Kyi tlun ih an hrennak pawl phelh theinak a nei lo thu khal a sim. Kan ram piih daan bulhrampi ah cun ramdang mi thawi sungkhat naiaw mi cu zungsang upa ih tuan ding khamnak a tuah. Suu Kyi hi theihcia zo vek in ramdang mi pasal nei a si ruangah Kawlram zungsang upa ih tuan ding cu daan bulhram pi kalh mi a si.\n‘Keimah mimal thu in kan rampi daan bulhram cu ka thleng thei lo ding. Hi mi cu mipi pawl le rorel innpi thuneitu pawl ih ih thu a si’ tikhal cun a sim. Kan ram piin 2015 ah rampi hrilawknak a nei sal ding.


Milem Tuah Thiam In Hmuh Theih Lo Milem A Zuar Ih $18,300 In An Lei, Milem Cu Boruak In A Tuah >>> – Meifar\nMilem Tuah Thiam In Hmuh Theih Lo Milem A Zuar Ih $18,300 In An Lei, Milem Cu Boruak In A Tuah >>>\nJanuary 9, 2022 admin Leitlun 0\nKum 67 mi Salvatore Garau cu Italy milem tuah thiam hminthang pakhat a si.\nTuiṭum ih a milem tuahmi cu a danglam zet ih hmuh theih lo milem a tuah ih a tuahnak ah bungrua zianghman a hmang lo. Boruak lawng in a tuah, feet 5 ih sang a si ih a hmin ah “Io Sono” (I am) ti a si.\nMay 2021 ah lilamnak an rak nei ih $7,000 in an thok hnuah a cemnak ah US$18,300 in an lei. Milem ngaingai a si ti theihternak ah certificate khal a pe cih, a leitu pawlin an hmu thei lo ih an tham thei fawn lo.\nMipi in an zum lo tuk ih a phunphun in an soisel ruangah Salvatore Garau in, “Pathian teh kan hmu thei lo ruangah aum lo tinak maw si?” a ti. Salvatore Garau in hmuh theih lo milem a tuah hi a veikhatnak a si lo.\nFebruary thla 2021 khalah arak tuah zo ih Milan, Piazza della Scala lamzinkap ah a ret. New York lamzin kap khalah milem hmuh theih lo arak ret zo. A milem ret mi cu tuini tiang mipi in an hmu thei hrih lo nan an umnak cu mawi zetin a tuah.\nRalhrang Pawlin Kumkim Lo Nauhak 3 Cu An Dum Ih An Kap That\nHringtu A Pa Kum 80 Mi In Nupi Neih A Duh Ti A Theih Veten A Sut That


CAMSIATMI INSANG - Hre Mang\nInsang hi Society ah a fatebik milai kawp, milai komkhawm awkknak asi. Insang tampi komkawm in society, khua le ram, cozah kumpi khal din asi. Milai thuanthu kan zoh tikah ramkulh, rampum huap siatnak a thlen hlanah insangah tlaksiatnak in a thawk theu. Insungsang siatnak hi ramkulh, miphun siatnak thawn khaikhin in sim theihmi thu a um. Khuahlan ramkulh tumpipi, Creek Empire, Babylonian Empire, Roman Empire, British Empire pawl a siat zik tiakah ziangvek hminsinnak, insang tlakniamnak a um hmaisa timi thu hi thuanthulam zirsang sanfilawr pawlin an ngaihven zetmi asi. Cuticun tuisan rampi, ramkulh pawl siatnak langtertu (signs of national destruction) ziangvek a um tiah zoh in hmailamah a thleng dingmi an sim cia theu. Leitlun ramkulh maksak zetzet a kumkhua daih an um loih an siatral, an cemta vekin atufang leitlunah a cakzetmi America ram hi ziangtin ziangtikah a siat ding, a siattnak ding langtertu ziangvek thil thlengmi a um tiah mifim sangfilawr pawlin ngun zetin an hliakhlai ringring. Mihrekkhat in America mipi pawl nuncan ziaza a siatmi, America ram rak dintu, an pupa pawl zumnak an dungtunmi ruangah America ram cu a siatral cing ding tiah a zumtu khal an um. Leitlun thuanthu zohsal tikah ramkulh tampipi an siat, an hloral vekin leitlun miphun tampi khal a hloralta tampi an um. Miphun hloral pawl cu an kiangkap miphun caksawn, tam deuh pawlin an siatsuah, lole an dawlhmi miphun tampi an umih an tong, an nunphung le an miphun sinak khal a hlo ralta. A tu ah sim duhmi cu miphun hloralta le rampi siatralta mi pawl thu siloin insangah siatnak a thleng ziktikah ziangvek tlaksiatnak pawl hmuhtheihmi a rak um hmaisa, ziangvek nuntuzia in insang a uktikah ziangvek siatnak in dung a thlun theu timi Bibhle thuanthu ihsin zir duhmi asi. Cutin insang siatnak thlenpitu milai nuntu pawl cu kawhhran, le society siatnak thlentertu thawn khaikhin in simtel ruattel asi.\nCasiartu zocio khal insang ihsin a thanglianmi, mahle insang nei cio, lole insang nei lai ding kan si cio vekin kanmah le insang, kawhhran, society, mibur umkhawmnak cio ah ziangvek thil a thlengih ziangvek nuntu ziaza pawlin kan thuanthu in fehpi in kan hmailamah ziangvek a cang ding timi ruahnak in petu le hmuhnak ker-ong vekin kan khawruah in bawmtu si hramseh tiah tawite a hnuailam vekin thuanthu zohtlang in zir hnik uhsi.\nInsungsangah ziangvek a cang tikah siatnak in dung a thlun theu timi Bible thuanthu malte zoh hnik uhsi:\n1. Fa in pa ih siatnak a mualphoh tikah\nBible thuanthu: Seem 9. Noah cu zu a ri ih lawngfangkheh ih in a itthat lai kha a fapa Ham in a hmuh tikah a unau pawl a sim.\nNoah cu lothlo a si ih hmaisa bik Sabit hmuan tuahtu a si. Voikhat cu Sabit a in hnuah a ri ih lawngfangkheh in a thlam sungah a it. Cumi cu Kanaan ih pa Ham in a hmuh tikah a unau an pahnih in a va sim. Cule Noah cu a ritnak in a fim sal ih a fapa nauta bik in a parih a tuahmi a theih tikah, …………..“Kanaan cu camsiatmi siseh,\nA unau pawlih sal ah cang seh! Ati.\nThuanthu: Ham in a pa Noah ih sabitti ri, lawngfangkheh in a it heihei a hmuh tikah a unau pawl a va sim. A unau pawl cun an zoh ngam loih an dunglethawi in puan cu an dunglam ah phen aw tahratin an pa, Noah ih taklawngpi cu an va khuh sak. Noah a thangharh tikah Noah in Ham ih fa Kanaan cu a camsiat.\nInsang: Insangah nulepa ih siatnak, mualphonak tlangzarhtu, relsia simsiat hi thlawhsuah a um lo. Camsiatnak tuarnaka si.Tuisan sinsin ahcun san a thleng caktuk tikah kan nulepa hnakin santhar fimnak bungrua thatha zirnak phunphun kan nei. Kan nulepa ih atnak, santlaih lonak pawl hi simsiat thangsiat nautat hrimhrim ding asilo. Camsiatnak asi. Cuhnakin nulepa ih santlaih lonak mualphonak hupphentu, hminsesawngtu fale parah thlawsuah malsawm a um asi.\nKawhhran: Kawhhran sungah Pathian hriakthih kawhhran nulepa, thlaraulam pa, thlarau rawl cawmtu, hruaitu santlaihlonak, mualphonak thangsiat relsiat, mualphoh rero hi thlawsuah a um lo. Camsiatnak asi. Mi zokhal a famkim lo hlir, Pathian zangfahnak ih nung fangfang le amah riantu kan si cio vekin kawhhran hruaitu le thlarau rawlcawmtu, Pathian siahhlawh pawl santlaih lonak le famkim lonak betbawmtu, hmanrua tha sinak hi thlawsuah sawn asi.\nSociety: Santhar sanah a nungdam laimi kum upa, khua nu khua pa, pupa pawl cun santhar thu an theihban lomi, an zir dahlomi le theihlomi a um ruangah san an man lo nak a um ding. Santlai lonak, siseh bulpak mualphonak an neih mi pawl siseh an nei cio. Ziangvek society khalah pupa, kum upa le hruaitu pawl upathna thiam loin an santlaih lonak, san an man lonak, santhar an dawi man lonak, tvp, thangsiat mualphoh, le zuartlai, ziang siar loin um hi thlawsuah a umlo. Camsiatnak sawn asi.\n2) Fapa in pa a do tikah\nBible thuanthu: II Samuel 15. Absalom in David Siangpahrang lalnak a cuh ih a do. Absalom in apai siatnak cu apa huatu pawl hnenah le Israel mipi hnenah zingzan tlang a au ih apa do dingin lamtang a tuah. Apai siangpahrang tohkham a lawngih apa that dingin a dawi. Apai nupi a sualpi. Apa that dingin a dawi rero laiah Absalom cu thinghnge in a awk ih thah a tuar.\nInsang: Pa in famkim lonak an nei cio. Pa le ih famkim lonak cu hmanrua ah hmang tahratin, pa le dodal, zuarthlai le mualphoh nak ah thlawsuah a umlo, camsiatnak asi. Pa le cu ziangvekin an sual an diklo hmanah hringtu pa le an si ih dodal a thianglo mi asi.\nKawhhran: Ziangvek kawhhran khalah siseh Pathian hriakthih kawhhran hruaitu, thlarau rawlcawmtu dodal a thianglo, an parah siatnak tuah a thalo. Cuvek dodal awknak cun camsiatnak a hringsuak sawn asi.\nSociety: Society in nulepa, ram le miphun humhimtu an rak nei cio. Nunak le thisen thawn khua le ram rak humhimtu pawl parah siatnak tuah a thianglomi a si. Kum upa, nulepa, hmaihruaitu pawl santlailonak dodal in zuar thlai awknak, thangsiat awknak, siatsuah awknak pawl hi camsiatnak asi.\n3) Pa in insangah sualtuah zalenak a pek ikah\nBible thuanthu: Puithiam Eli ih insang cu sualnak in a buahcih aw mi asi. Curuangah an insang, Eli ih fale pawl parah thlawsuahnak a um lo, an cemral ta.\nInsang: Pa le in, insang sungah sualnak a phunphun a cang mi a zoh daithlan tikah insang camsiatnak a thlenpi thei asi. Pa in a insang cu sualnak lak ihsin thiarfihlim in, dingfelnak le Pahtian tihzahnak in a insang kaihhruai ding, ukneh dingin Bible in in sim.\nKawhhran: Santhar kawhhran tampi cu Pathian zangfahnak, thutak hrek lawnghi an sim uar zetih dingnak Pathian, a thianghlim Pathian asinak an hrial theu asi theu. Kawhhran rawngbawltu pawlin sualnak thawn buahcih in kawhhran kaihhruai tikah camsiatnak thlentu asi.\nSociety: Society hruaitu pawlin sualnak a phunphun zalen zetin an zoh men, mipi cu anmah vote thlatu, lamtang, tantu fangfangah an duh ih ziangvek sualnak lakah an pial tik khalah an zohmen tikah camsiatnak asi. Ramhruaitu le miphun hruaitu cun khawsung, vengsung, ramsungah sualnak, miphun Pathian dodalnak pawl canglo dingin dingfelnak lamzin parah a hruailo asile society camsiat tuarnaka si.\n4) Pa in miphun mualpho nak sual a tuah tikah\nBible thuanthu: Joshua i. Akhan in lak lo ding thilri alak ruangah Israel ralkap tampi an thih phah ih raal an sung.\nInsang: Insangpa bik in a insungah a laklutmi cu a thianghlim lomi, Pathian thu in a khapmi, a bawrhhlawh mi ngahnak in a lakmi thawn a insang a cawm tikah camsiatnak asi. Midang mitthli tlaknak, Pathian thu kalh in ei hawlnak, a diklo in ngahnak pawl in rei lo te sung diriamnak le porh awknak a hringsuak men thei nan insang camsiatnak asi. Watchman Nee cun “Diklo ih na ngahmi tangka cu na tangka bawm kaangtertu asi” a ti.\nKawhhran: A thianghlimmi Pathian nung betu pawlin a thianghlimlo in ngahmi sumpai thawn thawinak kan pek tikah Pathian ningsinza asi. Diklo in ngahmi, thuphan thawn ngahmi sumpai le thilleri thawn Pathian biak cu Pathian hmuhsuam asi. Camsiatnak asi.\nSociety: khua le ram, hruaitu le mipi pawlin diklo in ngahnak, midang mitthli tla tertu sumpai, ngahnak pawl cu zalen zetin nunpi tikah camsiatnak asi. ‘Dingnak in miphun a cawisang” ih diklonak in miphun a mualphoter. Khua le ram hruaitu pawlin senpi vangtlang cu hmuhnak fiangzet lamzin parah an kaihruai lo tikah mitcaw vakvekin society cu mangmarau vah in an vakih hmailamah ziangvek siatnak a thleng ding ti khal thei loin harsatnak khawrkhawhrum sungah a vak rero mi vek asi.\n5) Pa in a thangsomi fale a do, kharhkhip tikah\nBible thuanthu: Saul Siangpahrang in David cu a fapa vekin a inn ah a umter mi asi. Asinan, David in Pathian mithmaitha aco ih raal tampi a that, Pathian in hriak a thih ti a theih tikah Saul in David cu that dingin voi duailo thah a tum. Sual Siangpahrang insang cu zaangramza in an cemralta.\nInsang: Pa in mai sungsuak fapa thansohnak a kham, a duhlo timi cu umdah kello tluk asi. Duhsaklo lam hnakin duhsaktukah a thasawn hrillo in mai theihban cin ih thiltha an duhsak tikah thiltha sawn an thelh sawn theu mi cu a um thei zet. Ziangvek thu khalah siseh pa in fapa thansohnak le hmasawnnak duhsak lo cu thilthalo zet asi. Asinain, pa in amai dinhmun luahtu ding fapa a neih asi ahcun buainak a um thei. Pa in a fapa, a dodal, a parah siatnak tuah a tum tikah amah le amah a siatsuah aw rero asi. Camsiatnak asi. Pathian hmuihmel keng mi pakhat parah siatnak a tuah asi.\nKawhhran: Kawhhran sungah thlarau lam pa, hruaitu pawlin kawhhran sung ihsin a thanglianmi, mino, mifel thatha, santhar minung pawl hrangah thansohnak sangka an onsaklo, an khapbet tikah kawhran sungah thlawsuah a kham sawn asi. Dinhmun kaihhnget duh ruangah Pathian Thlarau cangvaihnak le thansohnak hrang sangka a ong aw lomi kawhhran cu thlawsuah tampi an sung ding. Kawhhran sungah iksiknak a suak tikah Thlarau malsawm a luangsuak thei lo asi.\nSociety: Khau le ram, miphun hruaitu pawlin santhar minung pawl thansohnak cu upatnak pe in sangka onsak, thazang pek lam siloin sangka an kharsak, an kham sawn tikah society tumsuknak asi. Mibur umkhawmnak kipah upa hruaitu pawlin thiltha tampi an tuah rualrual in thangthar, fimnak thiamnak le vision thatha neitu pawl khamtu ah an cang sawn theu. Cucu society siatnak asi.\n6) Nu in sual tuah dingin a pasal le insang a neh tikah\nBible thuanthu: I Siangpahrang 21. Siangpahrang Ahab cu a nupi Jezebel thuhnuai ah nungin sualnak citintian a tuah ih milem betu puithiam pawl cu Israel ramah hmun thatha a pek, Pahtian nung betu prophet pawl a thahter. Ahab, a nupi le insang cun siatnak an tawng, zohmawilo zetin an cemralta.\nInsang: Kawhhran ih lu cu Khrih asivekin insang ih lu cu pa (pasal) asi. A linglet in pasal cu uk tahratin sualnak phunphun tuah dingin siseh Pathian thutak le Pathian hriakthih rawngbawltu pawl dodal dingin nu in a pasal le insang a uk tikah camsiatnak asi.\nKawhhran: Kawhhran tuanrel, committee pawl an luhlul ih Pathian hriakthih, thlarau lam pa bik thu lunglo in thlarau rawlcawmtu an dodal, an uk, an thunun ih kawhhran mipi an hruaisual, Pathian thutak an tlansan ih tisa duhnak, milai ruahnak in senpi an nung tikah siatnak asi.\nSociety: Khawsung mipi pawlin hruaitu thu lunglo, khua le ram hruaitu upa pawlin sunmang, hmailam saupi tiang hmuhnak thawn mipi an kaihruai theilo, senpi vangtlang cu milai tisa duhnak in an nungih hruaitu khalin mipi duhzawng le lungawizawngin lamtang tuahnak an hawl, mipi an uk lo, an kaihruai lo tikah society siatnak asi. Khua nu khua pa pawlin vengsung mipi pawl cu sualnak ziangvek an tuah tik khalah an dawnkham lo, dingfelnak lamzinah an kaihruai lo ih sualnak lamzin parah lungrualten an fehtikah thimlakah a feh reromi, a hmailamah ziang a tawng ding ti a thei lomi, mitcaw vak vek asi. Camsiatnak asi.\n7) Unaua le unau an huat awk tikah\nBible thuanthu: Jacoh insang, Sem 37. Joseph unau pawlin an nau Joseph parah iksiknak an nei ih an dodal, thah an tum, an zuar. A rei hlanah Jacob insang cu pampi in a nuai ciamco tikah Egpt ramah an tlan ih Jacob tesinfa cu Egypt salah kum 400 lenglo sal an cangta.\nInsang: Insang unau lakah iksiknak, dodal awknak, zuar thlai awknak, tuahsiat awk a um tikah thlawsuah a um lo, camsiatnak asi. Unau lakah Pathian vozem, malsawm dawnmi le Pahtian tuanvo pekmi cio tuansuak dingin khat le khat tungding aw tawn, bawm aw tawn in um loin, Pathian hriakthih hruaitu sawn dodalnak zuar thlainak in insang a khat tikah camsiatnak asi.\nKawhhran: Kawhhran sung zumtu unau lakah khat le khat eltai awknak, huat awknak, iksiknak in milai thinlung a luah tikah thlawsuah a kham asi. Pathian vozem, malsawm dawnmi le tuanvo neihmi pawl tuansuak dingin khat le khat bawm aw tawn le khat le khat tungding aw tawn dingin pumkhat nun in nunglo in dunglam in siseh langhngan in siseh thangsiat relsiat zuar thlai awknak lamtang tuahnak iksiknak huat awknak a um tikah camsiatnak asi. Pathian thlawsuah a kham, Thlarau Thianghlim cangvaihnak a dal asi.\nSociety: Khua le ram, mibur umkhawmnak kip, miphun unauzarual lakah malsawm dawnmi, fimvarnak, thlawsuah phunphun cu khat le khat lungawipi, cawimawi awknak lam siloin iksiknak, dodalnak, thangsiat relsiat awknak in hmun a luahkhat tikah camsiatnak, tumsuknak asi. Society ah Pathian hriakthih hruaitu, Pathian in fimnak a pekmi pawl upat le an thu thlun hnakin huatnak le iksiknak in milai thinlung a luahkhat tikah camsiatnak in dung a thlun theu.\n8) Nu in a insang humhimnak hnakin amai lung duhzawng thupisawnah a ret tikah\nBible thuanthu: Seem 19. Sadom le Gomurah khua meisa in siatsuah asi tikah Pathian in Lot insang cu a runsuak. Dunglet hawi lo dingin kham an si. Asinan Lot nupi in a dunglet a hawi tikah cilungpi ah a cangta. Lot le a fanu pawl cu, nubik umloin, lungpuk sungah an um tikah a fanu pahnih in a pa ih zuri an ihpi tikah ningsinza sualnak an tuah.\nInsang: Laimi nupinu tamsawn cun an insang humhimnak ding hrangan anmai nunnak khal an pek ngam ding a zum um. Nupinu in a insang humhimnak, Pathian thutak vekin nung loin nu in amai tisa duhnak a nunpi, Pathian thu hnakin amai tisa thinlung duhnak ruahnak a thlunih tisa hiarnak in a uk, a cangvai tikah insang siatnak in dung a thlun theu, camsiatnak asi.\nKawhhran: Kawhhran mipi pawl cu thlarau lam hruaitu dungthlun nacingin dunglet an hawi ih tisa duhnak, hiarnak, caknak in an nung, Pathian lungawinak hnakin tisa lungawinak nuamnung cen an duhsawn tikah siatnak asi. Pastor le hruaitu lawng hmailam hlapi ah tlan tahratin mipi dunglamah tanta a theih lo. Senpi vangtlang pawlin thih le thih, nun le nun, tiah hruaitu pawl dung an thlunih anmai lungawinak le pomdan, hmuhda, ruahdan, tisa diriamnak hnakin thlarau lam hruaitu pawlin Pathian thu vekin an kaihruainak an thlun lo tikah siatnak asi.\nSociety: Senpi vangtlang, mipi pawl cu hruaitu pawl dungthlun duhlo in senpi vangtlang, mipi humhimnak le thatnak hnakin mai insang, mai bul thatnak lawng an ruat ih an cangvai tikah hruaitu pawlin hruai theih an silo, society siatnak asi. Mipi pawl pawnlangah taksa in an tuahmi le an lungsung ummi an duhmi a khat lo tikah hlawhtlinnak a dal. Dunglet hawi cingin hruaitu dungthluntu pawl cu siatnak phurtu an si.\n9) Sualtuah dingin nu- pa an lungrul tikah\nBible thuanthu: Tirh 5. Ananias le a nupi Sapphira cu sualtuah dingin, thuphan per dingin an lung a rual ih Pathian siahhlawh hmaiah thuphan an per. An nupa in an thi ih an hloralta. (Evi le Adam te nupa Pathian thu ngailo sual tuah dingin an lungrualnak ruangah hican kan can hiteh!)\nInsang: Zumtu zohman thlemnak tawng dahlo kan um lo. Asinan sual tuah dingin lungrual ten Pathian thu hnuai ah nunglo in Pathian siahhlawh ziangsiar loin nupa lungrualin sualnak tuah cu insang siatralnak asi.\nKawhhran: Kawhhran hruaitu le mipi cu Pathian thutak hnakin milai lungrualnak a thupi sawnah an ret tikah siatralnak asi. Pathian thutak cu palzut tahratin senpi vangtlang lungrualnak sawn cu thupisawnah retin mipi duhzwng le tisa diriamnak sawn cu thupi sawn in ret tikah siatralnak asi.\nSociety: Hruaitu pawlin senpi vangtlang, mipi pawl cu dingfelnak, le thutak ah hruai loin senpi vangtlang tisa diriamnak sual tuah dingin, mipi lungawi zawng fangfang in an hruai tikah siatralnaka si. Amai nunnak thap in thutak thudik, dingfelnak ah a hruai ngamtu hruaitu an um loih an hruailo tikah senpi vangtlang tisa sualnak diriam ter ding fangfang in senpi vangtlang santiluangin a fen tikah siatralnak asi.\nBible sungah kan hmuh thei mi cu leitlun milai pawl an sual tuk ruangah Pathian in milai a tuah khal a sir aw ih tidai thawn a kolhfai theh ti kan hmu. Noah insang siarlo an thi theh. Cun Sadom el Gomurah khua khal an sual tuk ruangah Pathian in meisa in a siattheh ti kan hmu lala. Israel ram khal milem bia in an sualnak a karhzai tinte an ram cu miphun dangin an lak ih salah an kaihmi kan hmu. Santhar kawhhran san khalah theicingin nuam tizetin sualnak a tuah sunzawm rerotu, insang, khua le ram, miphun pawlin siatnak an tawn mi thuanthu in simcawklo in tanta. Kumkhua nunnak a hlolo kan ti hmanah leitlun damsungah harsatnak, cituhrahseng cu lei taksa parah a thleng thotho asi.\n10) Nu in pa ih palai a cohlan lo tikah\nBible thuanthu: Israel cu Pathian in a nupi vekin a sim. Pa Pathian in a Palai, Mesiah cu Israel hnenah a thlah tikah Israel miphun in an rak cohlang lo, an hnawn tikah siatralnak an parah a thleng. BC 4 ah Bawi Zesu, Pathian cu taksa in a thuam aw aw ih leitlunah a ra. Israel pawlin an hnawngih (AD 30) kross parah an that. AD 70 ah Jerusalem cu siatbaltheh asi ih miphundang kutah a thleng. Isreal miphun pawl cu salah an tangih camsiat an tuar. Hitler in German ramah Israel minung million 6 lenglo a that ti asi. AD 1948 lawngah Irael ram cu dinsal asi. Camsiat an tuarmi cu a na fualvo ko.\nInsang: Insangpa ih remruat dokalh nak insang a thangso thei lo, camsiatnak asi. Culawng siloin insangpa mualpho ko a tuahtu nupinu le a insang cu camsiatmi an si. Reilo te lungawinak nei vekin thei aw hman sehla siatralnak in dung a thlun ringring.\nKawhhran: Pathian hriakthih thlarau rawl cawmtu, Pahtian rawngbawltu, Pathian siahhlawh dodal ih mualpho ko a tuahtu kawhhran thangso an um lo. Reilo te sung an di a riam hmanah rei lo te ah siatnak in dung a thlun theu.\nSociety: Ramsa bur umkhawm hman hruaitu Pathian in a pek theh hai. Mibur umkhawmnak kipah, society tinah anmah le hruaitu Pahtian in a pek hai. Anmah hruaitu, Pathian hriakthih, hruaitu pawl dodal in mualpho ko tuah cu camsiatnak a si. Cawimawi tlak, upattlak, dungthlun dingmi Pathian hriakthih hruaitu pawl phiarsawn le dodal in mualhpo tertu society an thangso lo, siatralnaka si.\nA tlunah simmi pawl hi fimkhurnak le zir awknak hrangah nganmi asi. Pathian cun mitha le mitha lo par khalah rualranten ruah a sur ter vekin siatnak a tuahtu, Pathian fate pawl par khalah leitlun damsung siatralnak cu a thleng ve asi ti Bible in in zirh. Rundamnak, kumkhua nunnak a hlo le hlo lo thu siloin leitlun milai zo par khalah a thleng theu mi milai thuanthu in in zirhmi a si. Hitin sim tikah a tlangpi thu sim asi ih tikcu khirhkhan le hmundanglam bik (exceptional) thu cu a hran in a um thei ringring. Pahtian zumtu zocio khalin nu maw pa maw fa dinhmun ih kan din tik khalah kanmah thawn a pehparmi milai, kan naibikmi pawl parah Pathian thu vekin pehtlaihnak thianghlim kan neih theinak dingah siseh kan kiangkap milai, kan naihhiam bikmi kan insang milesa pawl nun le kan kawhhran, kan society hruaitu le mipi pawl nun zoh tikah kan fimkhur thiamnak ding hrang zir awknakah ngan asi.\nHimi casiartu lakah a tlunah tarlangmi Pathian hmaiah ningsinza sualnak a rak tuahtu kan um pang khal asile a hnuailam Bible in a simmi hi kan nunnak lamhmuhtu si hramseh:\nII Sansiarnak 7:14, “Ka hmin in kawhmi ka minung pawl in ka hnenah lungsiir in thla an cam ih ka mithmai an hawl ih an thil ṭha lo tuahnak ihsin an kirsal a si ahcun van in an thlacamnak ka thei ding ih an sualnak ka ngaithiam ding ih an ram cu ka damter ding. “\nI Peter 1:16, ““Keimah ka thianhlim ruangah nannih khal thianghlim ve uh” tiah Bible in im sim vekin zumtu pawl leitlun nitin nunih kan hmuhtawnmi ziangkim cu a Fapa hmuihmel kan bang sinsin thei nak ding hrangah, kan thianhlim sinsin theinak ding hrangah, Pathian hmanrua an si. Thlarau Thianghlim in in zirhmi Pathian aw ngai in tangdornak le duhdawtnak nunpi in zir tento cio uhsi!


Thla Zingzoitu Cu Thla In A Ti Buai – Meifar\nThla Zingzoitu Cu Thla In A Ti Buai\nBarri Ghai cu thla zingzoitu Ghost Hunter a si ih a hminthang zet, leitlun ram dangdang ah a fehkual ih innhrang, hmunhrang pawlah thla a hawl ṭheu, thla a dawitlan. Hlasakthiam Toyah Willcox in a inn pakhat hi a hrang tuk tin a tarlang, cumi hnuah Barri le a rualpi 2 in a innsung ah thla an va hawl.\nZan an riahchilh ih innsung hmunkip ah thamvang kaihnak cet le video camera ṭha zetzet an ret thluh. Cutin thla an hawl rero laiah Barri cu thla in a ti buai, a ṭong thei nawn lo ih amah le mah a rekaw.\nA bengaw ciamco ih thawsam in a talbuai, a rualpi pawlin an bawm tum rero nan an bawm thei lo. A thah neih hmuah suah in a tlansuak ih innleng a thleng hnuah a thaw theisal. Barri in, “Room pakhat ah ka lut ih room sung boruak cu a rit tuk, cumi hnuah hmuhtheih loin ka thahri zunzam a hmet cawl ruangah ka thaw thei nawn lo.\nKa thi dingah ka ruataw, kum 20 sung ka hnaṭuannak ah hivek thil ka tong dah lo. Thla in ka taksa a tham ih a tuahmawh hi ka veikhat tonnak a si, himi inn sungah thlasual aum” a ti.\nKalaymyo Ah CDM Tuah Tlawng Saya Le A Nupi An Kai\nSayama Sual An Kai, A Thiltuah Hi A Tenum Tuk !!


Pakistan Cozah In Shi’ite Muslim Mithi Pawl Phum Ding Lungkimnak Tuah - Chinland Today Media\nJanuary 15, 2013 9:58 am·0 comments\nISLAMABAD : Kan dungzarh sung ih Pakistan ramsung bomb puak ah, Muslim mi thianghlim tamtak an thi. Muslim dan ah an thih ihsin nikhatnak ah an phum theu an si nan, hi bomb puahnak khua Quetta ih mipi pawl cun, hivek an ramsung ih a um nawnlonak ding ah ram cozah in thu a tiam lo ah cun mithi ruang pawl hi phumlo in kan ret ringring ding ti in ni 3 sung deuhthawn mithi ruak kiang ah cun Muslim pawl cu an umkhawm.\nCuti ih an lungawilonak an langter hnu ah, Pakistan Prime Minister Raja Pervexz Ashraf le Shi’ite Community upa pawl cu tonawknak le thureltlangnak an nei. Cutawk ih an thureltlangnak le lungkimnak an tuah vek ih, tu ah cun Muslim pawl cun an sungkhat unau pawl cu hnangamten an phum duh thlang.\nHitawk ih an tureltlangmi hi relsuah asi lo nan, an thurel mi lak ah cun, hi bomb puahnak ramthen (Balochistan Province) ih Chief Minister le Cabinet pawl cu an hnatuan an colhter ding ti mi asi. Hi bomb puak ah hin mi 96 tluk an thi ti in Pakistan cozah thuthang cun a ngan asi.\nPakistan Ram Ah Christian Nunau Theihlo Mi In Kap That\nPakistan Cozah Ralkap Le Taliban Kapaw, Mi Tamtak Thi\nSyria Ram, Alleppo University Kiangah Bomb Puak, Mi Tamtak


Rock and Roll | VCTH\nHome » Awnmawi » Rock and Roll\nBy vcth on September 13, 2013.\nRock and roll ( rock & roll lole rock ‘n’ roll tin tla ngan a si ṭheu) cu lar ve mi music phunkhat si ih 1940 tlailam le 1950 thok lam hrawng United States ah hram rak bun mi le rak semsuah mi si ih, a dawhhna laknak (komkhawmnak) cu blues, country music le gospel music in a si. Rock and roll thuhram sinak te a rak nei ve ih cumi cu 1930 hrawng ih country record pawl an rak tuahnak in theih a rak si zo, cun blues record pawl kha 1920 hrawng ah si lala, cutin 1950 hrawng tiang rock and roll tin hminpu in kawh a rak co ngah hrih ta lo.\nKhuahlan lai te ih a thuam aw dan te ah cun Rockabilly( rock and roll music rak semsuah tu phunkhat a rak si )tih si ih, country le jazz komkhawm mi asi. Appalachian folk music ti mi traditional music le gospel ih zel- ngah mi a rak si. Hi ṭongfang hmang mi “rock and roll” hi amal bik in phunhnih in tiduhnak a nei, a pahnih in hmantlang vualvo mi asi. American Heritage Dictionary le Merriam- Webster Dictionary an pahnih hin bangrep in hrilhfiahnak an pek ih cumi cu rock music thawn a bangaw tiah an sim. Khatlam zawng ah Allwords.com ih hrihfiah ve nak ahcun 1950 kiangkap hrawng ih music kha a si tiah a rak sim ve fawn.\nRock and roll a rak thok pek lai 1940 tlailam le 1950 thoklam ah cun, piano lole saxophone cu lead instrument ah hman a rak si ṭheu, na-in 1950 tlailam ah cu guitar kha hmalak tu ah rak hman a si lala. Beat hmangdan ah cu boogie woogie(piano style phunkhat si) blues rhythm le backbeat kha thupi ah an hmang mi cu si ih, nehhnu lam ah cu snare drum in ṭuanvo a rak lak mai cu si ta. Classic rock and roll cu guitar pakhat lole pahnih( pakhat lead, pakhat rhythm) tin a tlangpi inrakhmang a si. Cun string bass lole ( 1950 thokhnu lam) electric bass guitar, le drum kit hman a rak si vivo.\nRock and roll cu larzet mi tla a si ih khawsak tlanlen nak ah tla mi a neh ngaingai. Hih music style te in movie ah television ah, cuhlei ah lifestyle pawl, fashion, lungput, le ṭongfang tiang hmuhthei le mihip tu ah a rak cang cu si. Anih hin a hnge- te-te a hun nei vivo ve, backbeat timi azia- te hmang a rak si lo mi, tusan ih kan kawk olbik cu “rock music” lole “ rock” ti hi a rak si mai.\nElvis Presley cu Rockabilly timi rock and roll music rak thok tu pakhat a si ve. Anih hi “ King of Rock and Roll” tin rak sim mi cu a rak si.\nRock and roll> Tawi famkim ten simfiang nak:\nStylistic origins: Blues, Gospel, Folk music, Country music, Jump blues, Chicago blues,\nSwing music, Boogie-woogie, R&B, Doo Wop\nCultural origins: 1940 hrawng, US\nTypical instruments: Electric guitar, string bass lole neta lam in cu bass guitar, drums, piano, saxophone( a cancan te ah)\nMainstream popularity: 1950 in zuarkhawng bik mi music lak ah a tel ve,\nDerivative forms: Rock, Rockabilly, Pop


Tuluk ram tlangleng accident ruangah mi (19) thi - Chinland Today Media\nJune 2, 2010 4:13 pm·0 comments\nKan dung nipi ni May 23, 2010 ah Tuluk ram thlanglam ih Guilin khawpi ihsin Shanghai fehtu tlangleng cun a lamzin a zawh pial ruangah a sungih totu mi (19) an thi ih, mi (71) cun hliam nasazet an tuar. Mi 280 cu anmahte’n an run aw suak thei ih, mi (53) cu mahtei’ feh thei lo an si.\nRalkap le tapung do awknak ah khawsung mi (14) an thi\nSomalia president Sharif Sheikh cu Turkey ram ih a tlawn lai ah Somalia ih a umnak inn cu ‘al-Qaeda thawn tuan tlangtu shebab’ tapung pawl cun zan ah an kulh ih, mortar bomb thawn nasazet in an kap. African Union ralkap pawl khalin tapung pawl cu an rak kham ih, an do awknak ah khawsung ih um mi (14) an thi. Mi (25) hrawng in hliam an tuar.\nNorth Korea ‘refugee’ South Korea in an kai\nKan dung May 23, 2010 ah South Korea acozah cun North Korea ihsin refugee ih a ra lut nunau pakhat Kim (kum 36) cu ‘an ram thlingthlatu (spy) a si ti an theih riangah an kai. Kim hi 2009 September thla ah Tuluk le Laos ihsin South Korea ram a lut ih, South le North ramri ih South Korea pawl pehtlaih awknak lamzin thuhla pawl cu North Korea ah a kuat theu ti a si. Kim cun a hlan ih ramri lamzin tuahnak ih hnatuantu Oh timi cu ‘internet online’ in a thei ih, Oh cun Kim a uar ruangah ‘acozah thuthup tampi a rak sim. South Korea cun thuthup phuangtu Oh cu an kai ve.\nSouth Korea Ih US Palai Namte Thawn Tuahmawh Tuar